Leis seo, údaraítear Uachtarán na Comhairle an duine/na daoine a ainmniú a mbeidh sé de chumhacht aige/acu na Comhaontuithe a shíniú thar ceann an Aontais.

Na dearbhuithe atá i gceangal leis an gCinneadh seo, déanfar iad a fhormheas thar ceann an Aontais.

Ainmneoidh Uachtarán na Comhairle an duine a mbeidh sé de chumhacht aige dul ar aghaidh, thar ceann an Aontais, chun an fógra dá bhforáiltear in Airteagal LAW.OTHER.134 [Fógraí ] agus in Airteagal SSC.11 den Phrótacal maidir le Comhordú Slándála Sóisialta an Chomhaontaithe Trádála agus Comhair a thabhairt.

(b) ar an gcéad lá den mhí tar éis na míosa inar chuir an dá Pháirtí in iúl dá chéile go bhfuil a gceanglais inmheánacha agus a nósanna imeachta inmheánacha féin comhlíonta acu maidir lena dtoiliú a bheith faoi cheangal .

(a) an 28 Feabhra 2021, nó dáta eile arna chinneadh ag an gComhairle Comhpháirtíochta; nó

Faoi réir cómhalartacha, cuirfear an Comhaontú Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt amháin, agus Ríocht Aontaithe na Breataine Móire agus Thuaisceart Éireann, den pháirt eile, agus an Chomhaontaithe idir an tAontas Eorpach agus Ríocht Aontaithe na Breataine Móire agus Thuaisceart Éireann maidir le nósanna imeachta slándála i ndáil le faisnéis rúnaicmithe a mhalartú agus a chosaint, cuirfear i bhfeidhm ar bhonn sealadach é amhail ón 1 Eanáir 2021. Tiocfaidh deireadh leis an gcur i bhfeidhm sealadach ar cheann de na dátaí seo a leanas, cibé acu is túisce:

2.Cuirfidh an Coimisiún an Chomhairle ar an eolas go hiomlán agus go tráthúil maidir lena rún na bearta atá beartaithe a leagtar amach i mír 1 a ghlacadh, agus cuirfidh sé san áireamh na tuairimí a d’fhéadfaí a chur in iúl. Cuirfidh an Coimisiún Parlaimint na hEorpa ar an eolas freisin, de réir mar is iomchuí.

(h)rannpháirtíocht na Ríochta Aontaithe i gcláir de chuid an Aontais a chur ar fionraí nó a fhoirceannadh, mar a leagtar amach in Airteagal UNPRO.3.1 [An tAontas Eorpach rannpháirtíocht na Ríochta Aontaithe i gcláir de chuid an Aontais a chur ar fionraí] agus Airteagal UNPRO.3.20 [An tAontas Eorpach rannpháirtíocht na Ríochta Aontaithe i gcláir de chuid an Aontais a fhoirceannadh];

(a)cóir fhabhrach ábhartha na dtáirgí lena mbaineann a chur ar fionraí, mar a leagtar amach in Airteagal GOODS.19 [Bearta i gcás sáruithe nó teacht timpeall ar an reachtaíocht chustaim];

1.Go dtí go nglacfar gníomh reachtach sonrach lena rialálfar glacadh beart den sórt sin agus go dtí go dtiocfaidh sé i bhfeidhm san Aontas, is é an Coimisiún, i gcomhréir leis na coinníollacha a leagtar amach i bhforálacha comhfhreagracha an Chomhaontaithe Trádála agus Comhair, a dhéanfaidh an cinneadh ón Aontas na bearta seo a leanas a dhéanamh faoin gComhaontú Trádála agus Comhair a mhéid a bhaineann le:

2.Is i gcomhréir leis an nós imeachta a leagtar síos in Airteagal 4(2) den Chinneadh seo a ghlacfaidh an Coimisiún na cinntí sin atá beartaithe.

(f)aitheantas an Pháirtí eile maidir le cigireachtaí agus an glacadh le doiciméid oifigiúla ón bpáirtí eile maidir leis an dea-chleachtas monaraíochta, an t-aitheantas agus an glacadh sin a chur ar fionraí go hiomlán nó go páirteach, i gcás cuid de na táirgí a liostaítear i bhFoscríbhinn C a ghabhann le hIarscríbhinn TBT-2 [Táirgí Íocshláinte] nó i gcás na dtáirgí sin ar fad, i gcomhréir le mír 1 d’Airteagal 9 [Fionraí] d’Iarscríbhinn TBT-2 [Táirgí Íocshláinte].

(e)aitheantas ar chigireachtaí nó doiciméid oifigiúla maidir leis an dea-chleachtas monaraíochta a d’eisigh an Ríocht Aontaithe a chur ar fionraí agus fógra a thabhairt don Ríocht Aontaithe go bhfuil sé ar intinn aige Airteagal 9 [Fionraí] d’Iarscríbhinn TBT-2 [Táirgí Íocshláinte] a chur i bhfeidhm agus dul i gcomhairle leis an Ríocht Aontaithe i gcomhréir le mír 3 d’Airteagal 8 [Athruithe ar an reachtaíocht is infheidhme] den Iarscríbhinn TBT-2 [Táirgí Íocshláinte];

(d)aon socrú cur chun feidhme a ghlacadh a bhfuil gá leis le haghaidh doiciméid oifigiúla maidir leis an dea-chleachtas monaraíochta a mhalartú le húdarás na Ríochta Aontaithe faoi Airteagal 6 [Doiciméid oifigiúla maidir leis an dea-chleachtas monaraíochta a mhalartú] d’Iarscríbhinn TBT-2 [Táirgí Íocshláinte] agus le haghaidh faisnéis a mhalartú le húdarás na Ríochta Aontaithe maidir le cigireachtaí ar shaoráidí monaraíochta faoi Airteagal 7 [Coimircí] d’Iarscríbhinn TBT-2 [Táirgí Íocshláinte];

(c)glacadh le doiciméid oifigiúla maidir leis an dea-chleachtas monaraíochta a eisíonn údarás de chuid na Ríochta Aontaithe le haghaidh saoráidí monaraíochta atá lonnaithe lasmuigh de chríoch an údaráis eisiúna, agus na téarmaí agus na coinníollacha a chinneadh faoina nglacann an tAontas leis na doiciméid oifigiúla sin maidir leis an dea-chleachtas monaraíochta i gcomhréir le míreanna 3 agus 4 d’Airteagal 5 [Cigireachtaí a aithint] d’Iarscríbhinn TBT-2 [Táirgí Íocshláinte];

(a)aitheantas coibhéise a dheimhniú nó a chur ar fionraí tar éis an athmheasúnaithe ar an gcoibhéis atá le déanamh faoin 31 Nollaig 2023 i gcomhréir le mír 3 d’Airteagal 3 [Coibhéis a aithint] d’Iarscríbhinn TBT-4 [Táirgí Orgánacha];

1.Údarófar an Coimisiún, thar ceann an Aontais, le haon chinneadh a ghlacadh chun:

Nuair a dhéanfaidh an Coimisiún ionadaíocht don Aontas i gcomhlachtaí a chruthaítear faoin gComhaontú Trádála agus Comhair, cuirfidh sé an Chomhairle ar an eolas go tráthúil faoi na pléití agus faoi thoradh na gcruinnithe agus na ngníomhartha arna nglacadh tríd an nós imeachta i scríbhinn agus, arna iarraidh sin, cuirfidh sé miontuairiscí agus doiciméid eile ar fáil a bhaineann leis na cruinnithe nó leis an nós imeachta sin. Cuirfidh an Coimisiún Parlaimint na hEorpa ar an eolas freisin, de réir mar is iomchuí.

Leis seo, údaraítear síniú, thar ceann an Aontais, an Chomhaontaithe idir an tAontas Eorpach agus Ríocht Aontaithe na Breataine Móire agus Thuaisceart Éireann maidir le nósanna imeachta i ndáil le faisnéis rúnaicmithe a mhalartú agus a chosaint, rud atá faoi réir thabhairt i gcrích an Chomhaontaithe sin.

Leis seo, údaraítear síniú, thar ceann an Aontais, na gcodanna nach dtagann faoi inniúlacht an Chomhphobail Eorpaigh do Fhuinneamh Adamhach, na gcodanna sin den Chomhaontú Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt amháin, agus Ríocht Aontaithe na Breataine Móire agus Thuaisceart Éireann, den pháirt eile, rud atá faoi réir thabhairt i gcrích an chomhaontaithe sin.

(16)Ba cheart na Comhaontuithe a shíniú thar ceann an Aontais, faoi réir chomhlíonadh na nósanna imeachta is gá chun iad a thabhairt i gcrích ar dháta níos déanaí.

(15)Mar gheall ar a dhéanaí a tugadh i gcrích an chaibidlíocht maidir leis na Comhaontuithe agus gan ach roinnt laethanta fágtha roimh dheireadh na hidirthréimhse, níorbh fhéidir dul ar aghaidh leis an athbhreithniú teangeolaíoch críochnaitheach ar théacsanna na gComhaontuithe sular síníodh iad. Dá bhrí sin, díreach tar éis na Comhaontuithe a shíniú, ba cheart do na Páirtithe dul ar aghaidh leis an athbhreithniú teangeolaíoch críochnaitheach ar théacsanna na gComhaontuithe sna 24 theanga bharántúla uile. Ba cheart an t-athbhreithniú dlítheangeolaíoch sin a bheith curtha i gcrích faoin 30 Aibreán 2021 ar a dhéanaí. D’ainneoin na habairte roimhe seo, ba cheart próiseas an athbhreithnithe dhlíthiúil deiridh don leagan Béarla den Chomhaontú a thabhairt i gcrích faoin lá dá dtagraítear in Airteagal FINPROV.11(1) [Teacht i bhfeidhm agus cur i bhfeidhm sealadach] más luaithe an lá sin ná an 30 Aibreán 2021. I dtaca leis na téacsanna sin de na Comhaontuithe arna n-athbhreithniú de réir dlí, ba cheart do na Páirtithe ansin, trí nótaí taidhleoireachta a mhalartú, iad a bhunú mar théacsanna barántúla agus críochnaitheacha sna teangacha sin uile. Ba cheart na téacsanna athbhreithnithe sin a chur in ionad ab initio na leaganacha sínithe de na Comhaontuithe.

(14)Dá bhrí sin, i bhfianaise staid eisceachtúil na Ríochta Aontaithe maidir leis an Aontas, phráinn na staide toisc deireadh a bheidh leis an idirthréimhse an 31 Nollaig 2020, agus an ghá atá ann am leordhóthanach a thabhairt do Pharlaimint na hEorpa agus don Chomhairle grinnscrúdú iomchuí a dhéanamh ar théacsanna na gComhaontuithe, ba cheart na Comhaontuithe a chur i bhfeidhm ar bhonn sealadach, go ceann tréimhse ama theoranta mar a leagtar amach in Airteagal FINPROV.11(2) [Teacht i bhfeidhm agus cur i bhfeidhm sealadach] den Chomhaontú Trádála agus Comhair agus Airteagal 19 den Chomhaontú um Shlándáil Faisnéise.

(13)Ós tír í an Ríocht Aontaithe a tharraing siar as an Aontas, is i staid eisceachtúil éagsúil atá sí maidir leis an Aontas i gcomparáid le tríú tíortha eile a ndearna an tAontas comhaontuithe a chaibidliú agus thabhairt i gcrích leo. Faoin gComhaontú um Tharraingt Siar, tá feidhm ag dlí an Aontais maidir leis an Ríocht Aontaithe agus sa Ríocht Aontaithe le linn na hidirthréimhse, agus dá bhrí sin, is ar leibhéal an-ard a bheidh an bonn comhair le Ballstáit an Aontais ag deireadh na tréimhse sin, go háirithe i réimsí an mhargaidh inmheánaigh, an chomhbheartais iascaigh, agus na saoirse, na slándála agus an cheartais. Mura dtiocfaidh na Comhaontuithe i bhfeidhm ón 1 Eanáir 2021, an comhar a bheidh ann idir an tAontas agus an Ríocht Aontaithe beidh sé ar leibhéal nach mbeidh inmhianaithe ná le leas an Aontais, rud a chuirfidh isteach ar an gcaidreamh idir an tAontas agus an Ríocht Aontaithe. Is féidir suaitheadh den sórt sin a theorannú trí na Comhaontuithe a chur i bhfeidhm go sealadach.

(12)Meabhraítear, i gcomhréir le treoracha caibidlíochta an 25 Feabhra 2020, nach bhfuil Giobráltar san áireamh i raon feidhme críochach an Chomhaontaithe Trádála agus Comhair arna thabhairt i gcrích idir an tAontas agus an Ríocht Aontaithe. Ní fhágann sin nach bhféadfar comhaontuithe ar leith a bheith ann idir an tAontas agus an Ríocht Aontaithe i leith Ghiobráltar i gcomhréir leis an dearbhú ón gComhairle Eorpach agus ón gCoimisiún a áirítear i miontuairisc chruinniú na Comhairle Eorpaí an 25 Samhain 2018.

(11)Nuair is gá don Aontas gníomhú chun forálacha na gComhaontuithe a chomhlíonadh, tá an ghníomhaíocht sin le déanamh i gcomhréir le forálacha na gConarthaí, agus teorainneacha na gcumhachtaí a thugtar do gach institiúid á n‐urramú san am céanna. Dá bhrí sin, is faoin gCoimisiún atá sé an fhaisnéis nó na fógraí a cheanglaítear sna Comhaontuithe a chur ar fáil don Ríocht Aontaithe, ach amháin i gcás ina dtagraítear sna Comhaontuithe d’institiúidí, comhlachtaí, oifigí agus gníomhaireachtaí sonracha eile de chuid an Aontais, agus dul i gcomhairle leis an Ríocht Aontaithe maidir le hábhair shonracha. Is faoin gCoimisiún freisin atá sé ionadaíocht a dhéanamh don Aontas os comhair an bhinse eadrána i gcás ina gcuirtear isteach díospóid chun eadrána i gcomhréir leis an gComhaontú Trádála agus Comhair.

(10)D’fhonn é a chur ar a chumas don Aontas gníomhaíocht thapa agus éifeachtach a dhéanamh chun a leasanna a chosaint i gcomhréir leis an gComhaontú Trádála agus Comhair, agus go dtí go nglacfar gníomh reachtach sonrach lena rialaítear glacadh beart leighis faoin gComhaontú Trádála agus Comhair agus go dtí go dtiocfaidh sé i bhfeidhm san Aontas, ba cheart an Coimisiún a chumhachtú chun bearta leighis a dhéanamh, ar nós oibleagáidí faoin gComhaontú Trádála agus Comhair nó faoi aon chomhaontú forlíontach a chur ar fionraí i gcásanna ina sárófar forálacha áirithe den Chomhaontú Trádála agus Comhair nó i gcásanna nach gcomhlíonfar coinníollacha áirithe de, go háirithe i réimsí na trádála in earraí, an chothroim iomaíochta, an iompair de bhóthar, an aeriompair, an iascaigh agus chláir an Aontais, faoi mar a shonraítear sa Chomhaontú Trádála agus Comhair, agus é a chumhachtú freisin chun bearta leighis iomchuí, bearta agus frithbhearta athchothromúcháin iomchuí a dhéanamh.

(9)Chun go mbeidh an tAontas in ann freagairt go tráthúil i gcás nach mbeidh coinníollacha ábhartha á gcomhlíonadh a thuilleadh, ba cheart an chumhacht a thabhairt don Choimisiún cinntí áirithe a ghlacadh lena bhfionrófar sochair a deonaíodh don Ríocht Aontaithe faoin Iarscríbhinn maidir le Táirgí Orgánacha agus faoin Iarscríbhinn maidir le Táirgí Íocshláinte. Sula ndéanfaidh an Coimisiún amhlaidh, ba cheart dó ionadaithe na mBallstát a chur ar an eolas faoi agus féadfaidh na hionadaithe sin agóid a dhéanamh i gcoinne an tseasaimh arna chur i láthair ag an gCoimisiún trí mhionlach blocála. Ba cheart go dtabharfaí de chumhacht don Choimisiún, i gcomhréir leis an nós imeachta céanna, aon socruithe cur chun feidhme eile is gá a ghlacadh chun na hIarscríbhinní sin a fheidhmiú go héifeachtach.

(8)Féadfaidh Ballstát amháin nó níos mó a iarraidh go mbeadh ionadaí thar ceann an Bhallstáit sin nó na mBallstát sin i dteannta ionadaí an Choimisiúin, mar chuid de thoscaireacht an Aontais, i gcruinniú den Chomhairle Comhpháirtíochta agus de chomhlachtaí comhpháirteacha eile arna mbunú leis an gComhaontú.

(7)Is iomchuí módúlachtaí ionadaíocht an Aontais sa Chomhairle Comhpháirtíochta agus sna Coistí arna mbunú leis an gComhaontú Trádála agus Comhair a shainiú. Is é an Coimisiún, faoi mar a fhoráiltear in Airteagal 17(1) den Chonradh ar an Aontas Eorpach (‘CAE’), atá chun ionadaíocht a dhéanamh don Aontas agus chun seasaimh an Aontais a chur in iúl, faoi mar a bhunaíonn an Chomhairle iad i gcomhréir leis na Conarthaí. Tá an Chomhairle chun a feidhmeanna sainithe beartas agus a feidhmeanna comhordaitheacha faoi mar a fhoráiltear dóibh in Airteagal 16(1) CAE a fheidhmiú trí na seasaimh a bheidh le glacadh thar ceann an Aontais sa Chomhairle Comhpháirtíochta agus sna Coistí arna mbunú leis an gComhaontú Trádála agus Comhair. Thairis sin, i gcás ina n-iarrfar ar an gComhairle Comhpháirtíochta nó ar na Coistí arna mbunú leis an gComhaontú Trádála agus Comhair gníomhartha a ghlacadh a bhfuil éifeachtaí dlíthiúla leo, déanfar na seasaimh atá le glacadh thar ceann an Aontais sna comhlachtaí sin a bhunú i gcomhréir leis an nós imeachta a leagtar amach in Airteagal 218(9) CFAE.

(6)Is faoi réir nós imeachta ar leithligh atá síniú an Chomhaontaithe Trádála agus Comhair a mhéid a bhaineann le hábhair a thagann faoi inniúlacht an Chomhphobail Eorpaigh do Fhuinneamh Adamhach.

(5)Leis an gComhaontú Trádála agus Comhair, bunaítear an bunús le haghaidh caidreamh leathan idir an tAontas agus an Ríocht Aontaithe lena ngabhfaidh cearta agus oibleagáidí cómhalartacha, gníomhaíochtaí coiteanna agus nósanna imeachta speisialta. An Comhaontú um Shlándáil Faisnéise, is comhaontú forlíontach é ar an gComhaontú Trádála agus Comhair, ar comhaontú é a bhfuil dlúthcheangal aige leis an gComhaontú Trádála agus Comhair go háirithe maidir lena theacht i bhfeidhm agus lena fhoirceannadh. Ba cheart, dá bhrí sin, an cinneadh maidir le síniú an Chomhaontaithe Trádála agus Comhair agus an Chomhaontaithe um Shlándáil Faisnéise (na ‘Comhaontuithe’) a bheith bunaithe ar an mbunús dlí lena ndéantar foráil maidir le comhlachas a bhunú trínar féidir leis an Ríocht Aontaithe gealltanais a ghabháil ar láimh i ngach réimse a chumhdaítear leis na Conarthaí.

(4)Tugadh an chaibidlíocht i gcrích an 24 Nollaig 2020. De thoradh na caibidlíochta sin thángthas ar an gComhaontú Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile (‘an Comhaontú Trádála agus Comhair’), agus ar an gComhaontú idir an tAontas Eorpach agus Ríocht Aontaithe na Breataine Móire agus Thuaisceart Éireann maidir le nósanna imeachta slándála um fhaisnéis rúnaicmithe a mhalartú agus a chosaint (an Comhaontú um Shlándáil Faisnéise’).

(3)An 25 Feabhra 2020, ghlac an Chomhairle Cinneadh (AE, Euratom) 2020/266 lena n-údaraítear an Coimisiún tús a chur le caibidlíocht leis an Ríocht Aontaithe maidir le comhaontú nua comhpháirtíochta. Rinneadh an chaibidlíocht ar bhonn treoracha caibidlíochta an 25 Feabhra 2020.

(2)An 30 Eanáir 2020, ghlac an Chomhairle Cinneadh (AE) 2020/135 maidir le tabhairt i gcrích an Chomhaontaithe maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (an ‘Comhaontú um Tharraingt Siar’). Tháinig an Comhaontú um Tharraingt Siar i bhfeidhm an 1 Feabhra 2020.

(1)An 29 Márta 2017, thug an Ríocht Aontaithe fógra don Chomhairle Eorpach de bhun Airteagal 50 den Chonradh ar an Aontas Eorpach (‘CAE’) go raibh rún aici tarraingt siar as an Aontas Eorpach agus as an gComhphobal Eorpach do Fhuinneamh Adamhach.

Ag féachaint don Chonradh ar Fheidhmiú an Aontais Eorpaigh (‘CFAE’), agus go háirithe Airteagal 217 i gcomhar le hAirteagal 218(5) agus an dara fomhír d’Airteagal 218(8) de,

maidir le síniú, thar ceann an Aontais, agus maidir le cur i bhfeidhm sealadach an Chomhaontaithe Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile, agus an Chomhaontaithe idir an tAontas Eorpach agus Ríocht Aontaithe na Breataine Móire agus Thuaisceart Éireann maidir le nósanna imeachta slándála i ndáil le faisnéis rúnaicmithe a mhalartú agus a chosaint

Sa Chomhaontú maidir le nósanna imeachta slándála i ndáil le faisnéis rúnaicmithe a mhalartú agus a chosaint, leagtar amach rialacha agus rialacha mionsonraithe maidir le faisnéis íogair rúnaicmithe agus faisnéis íogair neamhaicmithe a mhalartú. I gcomhréir le comhaontuithe eile maidir le slándáil faisnéise arna dtabhairt i gcrích ag an Aontas le tríú tíortha eile, áirithítear leis an gComhaontú um Shlándáil Faisnéise go ndéanfar faisnéis íogair a láimhseáil ar bhealach slán, bunaithe ar phrionsabal thoiliú an tionscnóra sula n-eiseofar an fhaisnéis a mhalartaítear. Beidh feidhm ag an gComhaontú um Shlándáil Faisnéise ó dháta chur i bhfeidhm an Chomhaontaithe Trádála agus Comhair, nó ón dáta a bheidh fógra tugtha ag na Páirtithe dá chéile go bhfuil a gceanglais agus a nósanna imeachta inmheánacha féin curtha i gcrích acu maidir le faisnéis rúnaicmithe a scaoileadh faoin gcomhaontú sin, cibé acu is déanaí.

Leagtar amach sa Phrótacal maidir le Comhordú Slándála Sóisialta roinnt beart comhordaithe slándála sóisialta atá dírithe ar theidlíochtaí slándála sóisialta shaoránaigh an Aontais agus náisiúnaigh na Ríochta Aontaithe a chosaint i gcás trasteorann a bhaineann leis an Ríocht Aontaithe agus leis an Aontas Eorpach ón 1 Eanáir 2021 ar aghaidh. Tugtar cosaint freisin do náisiúnaigh tríú tír, do dhaoine gan stát agus do dhídeanaithe. Cumhdaítear réimse leathan sochar, lena n-áirítear pinsin seanaoise agus pinsin mharthanóirí, deontais bháis, sochair bhreoiteachta, sochair mháithreachais/atharthachta a bhaineann le breith linbh, sochair i leith tionóiscí ag an obair nó sochair réamhscoir. Áirithítear leis an bPrótacal go bhfuil na socruithe comhordaithe slándála sóisialta arna mbunú ann bunaithe ar phrionsabal an neamh-idirdhealaithe idir Ballstáit an Aontais.

Déantar foráil le dhá Phrótacal maidir le comhar riaracháin agus an comhrac in aghaidh na calaoise i réimse na Cánach Breisluacha, cúnamh frithpháirteach chun éilimh a bhaineann le cánacha agus dleachtanna a ghnóthú agus cúnamh riaracháin frithpháirteach in ábhair chustaim.

Maidir le réiteach díospóidí, má thagann easaontas chun cinn agus mura féidir teacht ar réiteach idir na Páirtithe, foráiltear sa Chomhaontú Trádála agus Comhair gur féidir binse eadrána neamhspleách a bhunú chun an cheist a réiteach trí rialú ceangailteach. Beidh feidhm ag an sásra um réiteach díospóidí maidir le formhór réimsí an Comhaontaithe Trádála agus Comhair, lena n-áirítear cothrom iomaíochta agus iascach. Ina theannta sin tá sásraí forfheidhmiúcháin agus comhlíontachta atá inchreidte agus láidir, lena n-áirítear an deis chun oibleagáidí an pháirtí is déantóir gearáin faoin gComhaontú Trádála agus Comhair a chur ar fionraí e.g. taraifí agus/nó cuótaí a thabhairt isteach an athuair. Thairis sin, féadfaidh gach Páirtí, faoi choinníollacha áirithe, tras-frithbheart a dhéanamh aon tráth nach gcomhlíonfaidh Páirtí eile an rialú ón mbinse eadrána. Mar shampla, má leanann Páirtí amháin de shárú a dhéanamh a bhaineann le hearnáil eacnamaíoch ar leith, féadfaidh an Páirtí eile aithris a dhéanamh ar bhearta in earnálacha eacnamaíocha eile. Féadfaidh gach Páirtí bearta coimirce iomchuí a dhéanamh go haontaobhach freisin i gcásanna deacrachtaí tromchúiseacha eacnamaíocha, sochaíocha nó comhshaoil ann de chineál earnálach nó réigiúnach.

Níor glacadh fós bunúis dlí (bunghníomhartha) chláir agus ghníomhaíochtaí an Aontais a bhféadfadh an Ríocht Aontaithe a bheith rannpháirteach iontu. Mar sin féin, tá comhthuiscint idir an Ríocht Aontaithe agus an tAontas maidir leis na cláir ina bhféadfaidh an Ríocht Aontaithe a bheith rannpháirteach agus na coinníollacha sonracha sin faoinar féidir léi a bheith rannpháirteach, faoi réir na gcoinníollacha dá bhforáiltear sna bunúis dlí chinntitheacha. Dá bhrí sin, foráiltear le Dearbhú Comhpháirteach atá i gceangal leis an gComhaontú Trádála agus Comhair creat do na prótacail a chuirfidh an Coiste Speisialaithe maidir le Rannpháirtíocht i gCláir an Aontais leis an gcomhaontú sin nuair a ghlacfar bunúis dlí na gclár sin.

I gCuid a Cúig (Rannpháirtíocht i gCláir an Aontais, Bainistíocht Fhónta Airgeadais agus Forálacha Airgeadais) leagtar amach forálacha maidir le rannpháirtíocht leanúnach na Ríochta Aontaithe mar thríú tír i roinnt clár suaitheanta de chuid an Aontais, faoi réir ranníocaíocht airgeadais ón Ríocht Aontaithe le buiséad an Aontais. Glacfaidh an Coiste Speisialaithe maidir le Rannpháirtíocht i gCláir an Aontais liosta beacht na gclár sin níos déanaí. Ina theannta sin, féadfaidh an Coiste Speisialaithe um Rannpháirtíocht i gCláir de chuid an Aontais liosta a bhunú freisin maidir le rochtain ar sheirbhísí arna soláthar trí chur chun feidhme Chláir an Aontais a bhféadfadh rochtain a bheith ag an Ríocht Aontaithe orthu.

Tá dhá theideal i gCuid a Ceathair (Comhar Téamach): Teideal I: Slándáil Sláinte agus Teideal II; Cibearshlándáil. I gCuid a Ceathair, leagtar amach forálacha le haghaidh comhair idir na Páirtithe maidir le saincheisteanna slándála sláinte agus cibearshlándála, lena n-áirítear trí rannpháirtíocht shealadach theoranta na Ríochta Aontaithe i roinnt struchtúr de chuid an Aontais, ach amháin arna iarraidh sin don Aontas, agus ar choinníoll go dtagann bagairtí sonracha coiteanna chun cinn.

Tá ráthaíochtaí chun urraim a thabhairt don daonlathas agus don smacht reachta mar bhonn don dhlúthchomhar cuimsitheach póilíneachta agus breithiúnach, chun cearta bunúsacha agus saoirsí bunúsacha daoine aonair a chosaint go héifeachtach, lena n-áirítear na cinn sin a chumhdaítear sa Choinbhinsiún Eorpach um Chearta an Duine agus trí éifeacht a thabhairt dóibh ar bhonn intíre, chomh maith le gealltanais ón dá Pháirtí cloí le hardleibhéil cosanta sonraí. Ba éileamh thar a bheith tábhachtach ó thaobh an Aontais é sin d’fhonn a áirithiú go gcosnófar slándáil agus cearta bunúsacha a chuid saoránach araon. Foráiltear i gCuid a Trí freisin d’fhorálacha sonracha maidir le comhar a chur ar fionraí i gcás easnamh tromchúiseach agus sistéamach chun aon cheann de na coimircí sin a áirithiú, mar aon le sásra tiomnaithe chun díospóidí a réiteach.

Urramaíonn Cuid a Trí stádas na Ríochta Aontaithe mar thír nach ballstát de chuid an Aontais í atá lasmuigh de limistéar Schengen. Mar shampla, ní bheidh rochtain dhíreach fhíor-ama ag an Ríocht Aontaithe a thuilleadh ar bhunachair sonraí íogaire de chuid an Aontais a thacaíonn le limistéar saoirse, slándála agus ceartais an Aontais – ós rud é nach gcuirtear sin ar fáil ach do na Ballstáit agus do na tíortha a bhfuil dlúthbhaint acu leis na hoibleagáidí uile a ghabhann leis.

–Tabhairt suas: nósanna imeachta cuíchóirithe, spriocdhátaí dochta, coimircí láidre (lena n-áirítear forais iomchuí chun tabhairt suas a dhiúltú), cearta nós imeachta agus rialú breithiúnach a fhágfaidh gur féidir coirpigh a thabhairt suas go tapa idir Ballstáit an Aontais agus an Ríocht Aontaithe;

–Europol agus Eurojust: comhar éifeachtach idir an Ríocht Aontaithe agus Europol agus Eurojust, i gcomhréir leis na rialacha maidir le comhar le tríú tíortha arna mbunú i reachtaíocht an Aontais;

–Malartú sonraí: socruithe chun sonraí aerphaisinéirí (dá ngairtear Taifid Ainmneacha Paisinéirí nó PNR), sonraí DNA, sonraí méarlorg agus sonraí cláraithe feithiclí (ar a dtugtar ‘sonraí Prüm’ – nár malartaíodh roimhe sin idir an tAontas agus tríú tír nach dtagann faoi chóras Schengen) a mhalartú go tráthúil, go héifeachtach agus go héifeachtúil, mar aon le faisnéis faoi thaifid choiriúla agus faisnéis oibríochtúil – lena gcomhlánófar cainéil idirnáisiúnta, amhail Interpol;

Leagtar amach i gCuid a Trí (Forfheidhmiú an Dlí agus Comhar Breithiúnach in Ábhair Choiriúla) creat le haghaidh fhorfheidhmiú an dlí agus comhair bhreithiúnaigh in ábhair choiriúla. Aithníonn sí an gá atá le comhar láidir idir na húdaráis phóilíneachta agus bhreithiúnacha náisiúnta agus gníomhaireachtaí agus comhlachtaí an Aontais freisin, go háirithe chun coireacht agus sceimhlitheoireacht trasteorann a chomhrac agus a ionchúiseamh.

I gCuid a Dó freisin, tá creat chun stoic éisc a bhainistiú go comhpháirteach agus go hinbhuanaithe in uiscí an Aontais agus na Ríochta Aontaithe. Beidh smacht ag an Ríocht Aontaithe, mar stát cósta neamhspleách, ar uiscí na Ríochta Aontaithe agus beidh sí in ann iascach na Breataine a fhorbairt a thuilleadh, ach leanfaidh iascairí Eorpacha de rochtain a bheith acu ar uiscí na Ríochta Aontaithe chun a ngníomhaíochtaí iascaireachta a chur i gcrích.

Maidir le hiompar, foráiltear leis an gComhaontú Trádála agus Comhair do nascacht leanúnach inbhuanaithe aeir agus bóthair, agus sláine an Mhargaidh Aonair á hurramú ag an am céanna. Tá forálacha ann chun a áirithiú go mbeidh cothrom iomaíochta ann idir oibreoirí an Aontais agus oibreoirí na Ríochta Aontaithe, ionas nach mbainfear an bonn de chearta paisinéirí ná de shábháilteacht iompair.

Maidir le fuinneamh, ós rud é nach mbeidh an Ríocht Aontaithe rannpháirteach a thuilleadh sa mhargadh aonair leictreachais agus in ardáin trádála an Aontais, cruthaítear leis an gComhaontú Trádála agus Comhair creat nua le haghaidh comhar déthaobhach fuinnimh, arb é is aidhm dó soláthairtí fuinnimh atá cost-éifeachtúil, glan agus slán a áirithiú, ar soláthairtí iad atá riachtanach d'fheidhmiú an dá gheilleagar, sásraí nua a chur ar bun chun comhoibriú maidir le fuinneamh in-athnuaite, go háirithe sa Mhuir Thuaidh, agus dul i ngleic leis an athrú aeráide. Tá forálacha substainteacha maidir le cothrom iomaíochta agus léirscaoileadh mar chuid den Chomhaontú freisin, lena n-áirítear i dtéarmaí coinníollacha maidir le fóirdheontais in earnáil an fhuinnimh. Mar atá sna réimsí eile, ní dhéanann na forálacha maidir le fuinneamh macasamhlú ar na tairbhí iomlána a bhaineann leis an Margadh Aonair don Ríocht Aontaithe, agus a stádas tríú tír á chur san áireamh.

Tá forálacha sa an Comhaontú Trádála agus Comhair atá dírithe ar thrádáil dhigiteach a éascú, trí aghaidh a thabhairt ar bhacainní nach bhfuil údar leo, agus trí thimpeallacht ar líne atá oscailte, slán agus iontaofa a áirithiú do ghnólachtaí agus do thomhaltóirí, mar aon le hardchaighdeáin cosanta sonraí pearsanta. Áirítear sa Chomhaontú freisin forálacha lena ráthaítear cosaint na gceart maoine intleachtúla. Ina theannta sin, áirítear ann forálacha maidir le deiseanna frithpháirteacha i margaí soláthair phoiblí na bPáirtithe féin agus maidir le caighdeáin soláthair a théann níos faide ná a ngealltanais faoi Comhaontú EDT maidir le Soláthar Rialtais (GPA).

Comhaontaítear leibhéal suntasach oscailteachta do thrádáil seirbhísí freisin, a théann níos faide ná forálacha bonnlíne Chomhaontú Ginearálta na hEagraíochta Domhanda Trádála maidir le Trádáil Seirbhísí (GATS), agus a léiríonn ag an am céanna nach mbaineann an Ríocht Aontaithe tairbhe a thuilleadh as saorghluaiseacht daoine agus, dá bhrí sin, as saoirse chun seirbhísí a sholáthar. Maidir le soláthraithe seirbhíse na Ríochta Aontaithe ar mian leo seirbhísí a thairiscint san Aontas, beidh orthu na ceanglais rialála iomchuí uile san Aontas a chomhlíonadh, ach ní chaithfear leo ar bhealach nach bhfuil chomh fabhrach céanna le hoibreoirí an Aontais sna réimsí sin a chumhdaítear leis an gComhaontú Trádála agus Comhair, agus vice-versa. Ina theannta sin, is féidir le hinfheisteoirí na Ríochta Aontaithe eintitis dhlíthiúla a bhunú san Aontas chun seirbhísí a thairiscint ar fud an Mhargaidh Aonair agus vice-versa. Áirítear sa Chomhaontú creat chun comhaontuithe aitheantais a chaibidlí amach anseo a mhéid a bhaineann le cáilíochtaí gairmiúla.

Maidir le trádáil in earraí, téann na forálacha i gCuid a Dó níos faide ná na comhaontuithe saorthrádála a rinne an tAontas le comhpháirtithe, amhail Ceanada agus an tSeapáin, trí fhoráil a dhéanamh maidir le taraifí nialais agus cuótaí nialais ar na hearraí uile. Chun leas a bhaint as na fabhair eisceachtúla sin, ní mór do ghnólachtaí a áirithiú gur de thionscnamh an Aontais nó na Ríochta Aontaithe a tháirgí. Tá na ‘rialacha tionscnaimh’ sin bunriachtanach chun sláine mhargadh an Aontais a áirithiú. Éascófar leis an gComhaontú Trádála agus Comhair freisin, a mhéid a cheadaítear le Cód Custaim an Aontais, na foirmiúlachtaí custaim a bhfuil feidhm acu maidir le haon tríú tír lasmuigh den Aontas Custaim. Cuirfear deireadh freisin leis na bacainní teicniúla nach bhfuil gá leo ar thrádáil, ach áiritheofar fós leis go gcomhlíonfaidh gach earra de chuid na Ríochta Aontaithe a thagann isteach san Aontas ardchaighdeáin rialála an Aontais ina n-iomláine, lena n-áirítear maidir le cáilíocht bia (e.g. caighdeáin sláintíochta agus fíteashláintíochta) agus sábháilteacht táirgí.

Leagtar amach i gCuid a Dó beartas trádála nua-aimseartha inbhuanaithe. Geallann an dá Pháirtí ardchaighdeáin chomhchoiteanna a bhaint amach i réimsí amhail caighdeáin saothair agus shóisialta, cosaint an chomhshaoil, an comhrac i gcoinne an athraithe aeráide, lena n-áirítear praghsáil carbóin, agus caighdeáin ábhartha maidir le seachaint cánach agus trédhearcacht chánach. Tá prionsabail ann freisin maidir le fóirdheontais chun cosc a chur ar cheachtar Páirtí fóirdheontais a dheonú a mbeidh éifeacht ábhartha acu ar thrádáil nó ar infheistíocht idir na Páirtithe. Tá baint ag na caighdeáin agus na prionsabail chomhaontaithe sin le sásraí forfheidhmiúcháin intíre agus réitigh díospóidí chun a áirithiú go mbeidh gnólachtaí ón Aontas agus ón Ríocht Aontaithe in iomaíocht le chéile ar bhonn cothrom iomaíochta. Foráiltear i gCuid a Dó gur féidir le gach Páirtí bearta aontaobhacha a dhéanamh de réir mar is iomchuí chun é féin a chosaint ar éifeacht éagórach ar thrádáil nó ar infheistíocht a bheidh mar thoradh ar fhóirdheontais nó ar éagsúlachtaí suntasacha ar bhonn na gcóras rialaithe fóirdheontais faoi seach nó sna leibhéil cosanta saothair, sóisialta, comhshaoil nó aeráide faoi seach.

Déanfaidh an Chomhairle Comhpháirtíochta maoirseacht ar chur chun feidhme an chomhaontaithe. Comhdhéanta d’ionadaithe ón Aontas agus ón Ríocht Aontaithe ar leibhéal na n-airí, tiocfaidh an Chomhairle Comhpháirtíochta le chéile i bhfoirmíochtaí éagsúla ag brath ar an ábhar i dtrácht. Is é an fóram ina bpléifidh na Páirtithe aon saincheisteanna a d’fhéadfadh teacht chun cinn, agus an chumhacht cinntí ceangailteacha a dhéanamh trí chomhthoil. Beidh an Coiste Comhpháirtíochta Trádála, na Coistí Speisialaithe Trádála agus Coistí Speisialaithe eile de chúnamh aige ina chuid oibre.

Tugann na forálacha rialachais soiléire maidir le conas a dhéanfar an Comhaontú Trádála agus Comhair a oibriú agus a rialú. Ceapadh iad le bheith solúbtha agus inoiriúnaithe do riachtanais shonracha a d’fhéadfadh teacht chun cinn i réimsí éagsúla. I bhfianaise raon feidhme agus chastacht an Chomhaontaithe Trádála agus Comhair, d'áitigh an tAontas go mbeadh creat rialachais aonair ann lena gcumhdófaí an Comhaontú ina iomláine. Tugann sé sin deimhneacht dhlíthiúil do ghnólachtaí, do thomhaltóirí agus do shaoránaigh, agus ag an am céanna seachnaítear ilstruchtúir chomhthreomhara agus cruthú maorlathais breise.

Leagtar amach i gCuid a hAon na forálacha maidir le rialachas agus cur chun feidhme an Chomhaontaithe Trádála agus Comhair agus bunaítear comhchomhlachtaí rialachais (an Chomhairle Comhpháirtíochta, an Coiste um Chomhpháirtíocht Trádála, Coistí Speisialaithe Trádála agus Coistí Speisialaithe eile).

I gCuid a hAon (Forálacha Coiteanna agus Institiúideacha) tá na forálacha ginearálta, na prionsabail maidir le léiriú an Chomhaontaithe Trádála agus Comhair agus na sainmhínithe, agus an creat institiúideach.

Maidir lena raon feidhme críochach, cumhdaítear sa Chomhaontú Trádála agus Comhair, i dtaca leis an Aontas, na críocha a bhfuil feidhm ag na Conarthaí maidir leo agus, i dtaca leis an Ríocht Aontaithe, críoch na Ríochta Aontaithe. Tugann an Comhaontú Trádála agus Comhair cumhdach teoranta freisin d'Oileáin Mhuir nIocht agus d'Oileán Mhanann maidir le trádáil in earraí agus rochtain ar uiscí. I gcomhréir leis na Dearbhuithe a áiríodh i miontuairiscí na Comhairle Eorpaí an 25 Samhain 2018 agus leis na treoracha caibidlíochta ón gComhairle, níl feidhm ag an gComhaontú Trádála agus Comhair maidir le Giobráltar.

Chun comhlíonadh na n-oibleagáidí faoin gComhaontú Trádála agus Comhair a ráthú, tá sásraí forfheidhmiúcháin láidre ann. Foráiltear leis an gComhaontú Trádála agus Comhair go bhféadfaidh na Páirtithe bearta tapa, uathrialacha agus oibríochtúla a dhéanamh chun a leasanna a chosaint, lena n-áirítear go háirithe i réimsí an chothroim iomaíochta (i.e. bearta athchothromúcháin, bearta leighis) agus iascach (i.e. bearta cúitimh, bearta leighis), agus chomh maith leis sin, ar bhonn níos ginearálta, i gcás deacrachtaí tromchúiseacha eacnamaíocha, sochaíocha nó comhshaoil de chineál earnálach nó réigiúnach.

Bunaítear leis an gComhaontú Trádála agus Comhair creat rialachais foriomlán a chumhdaíonn gach réimse comhair faoin gComhaontú Trádála agus Comhair agus faoi chomhaontú forlíontach ar bith, amhail an Comhaontú maidir le Slándáil Faisnéise, agus áirítear oiriúnuithe áirithe chun freagairt do riachtanais earnálacha a bhfuil bonn cirt leo.

Tá raon feidhme cuimsitheach ag an gComhaontú Trádála agus Comhair. Áirítear ann na réimse spéise a leagtar amach sa Dearbhú Polaitiúil: trádáil agus comhar eacnamaíoch, comhar um fhorfheidhmiú an dlí agus comhar breithiúnach in ábhair choiriúla, rannpháirtíocht i gcláir an Aontais agus réimsí téamacha comhair. Ní áirítear sa Chomhaontú Trádála agus Comhair socruithe le haghaidh comhair i réimse an bheartais eachtraigh, an chomhair slándála seachtraí ná an chomhair cosanta, ós rud é gurb é seasamh na Ríochta Aontaithe gan na socruithe sin a áireamh, ná caibidlíocht a dhéanamh ina leith, sa Chomhaontú Trádála agus Comhair. Leis an gComhaontú Trádála agus Comhair, tugtar urraim d'uathriail chinnteoireachta agus dhlí chóras an Aontais, sláine an Mhargaidh Aonair agus an Aontais Custaim agus leordhóthanacht na gceithre shaoirse gluaiseachta (daoine, earraí, seirbhísí agus caipiteal). Ní hamháin go gcumhdaíonn sé saorthrádáil in earraí agus i seirbhísí ach cumhdaítear leis freisin bealaí chun saobhadh agus buntáistí iomaíocha éagóracha a chosc. Léirítear leis an gComhaontú Trádála agus Comhair go bhfuil an Ríocht Aontaithe ag fágáil chóras comhrialacha, sásraí maoirseachta agus sásraí forfheidhmiúcháin an Aontais agus, dá bhrí sin, ní féidir leis an Ríocht Aontaithe leas a bhaint as na tairbhí a bhaineann le bheith ina ballstát ná leis an Margadh Aonair.

Tá an chomhpháirtíocht atá beartaithe bunaithe ar aitheantas a thabhairt don daonlathas, don smacht reachta agus do chearta an duine, chomh maith leis an gcomhrac i gcoinne an athraithe aeráide agus cur i gcoinne leathadh na n-arm ollscriosta. Más rud é go ndéantar sárú ar aon cheann de na heilimintí riachtanacha sin, ceadaítear do na Páirtithe oibriú an Chomhaontú Trádála agus Comhair nó aon chomhaontaithe fhorlíontaigh a fhoirceannadh nó a chur ar fionraí go hiomlán nó i bpáirt. Dearbhaíonn na Páirtithe freisin a ngealltanas ardleibhéal cosanta sonraí pearsanta a áirithiú.

–socruithe maidir le forfheidhmiú an dlí agus le comhar breithiúnach in ábhair choiriúla; agus

Is pacáiste aonair é an Comhaontú Trádála agus Comhair ina bhfuil ceithre phríomh-chomhpháirt:

Léirítear conclúidí agus treoirlínte na Comhairle Eorpaí an 23 Márta 2018 sa chomhar leathan uaillmhianach idir an tAontas agus an Ríocht Aontaithe a bheartaítear leis an gComhaontú Trádála agus Comhair agus cuireann sé leis an Dearbhú Polaitiúil.

I gcomhréir leis na Conarthaí, gníomhóidh an Coimisiún freisin thar ceann an Aontais i ndáil le gach céim den nós imeachta maidir le réiteach díospóide faoi Theideal I de Chuid a Sé den Chomhaontú Trádála agus Comhair.

Tá sé tábhachtach go mbeadh an tAontas in ann na bearta forfheidhmiúcháin sin a úsáid go hiomlán, go pras agus go héifeachtach. Chun na críche sin, ba cheart a thabhairt de chumhacht don Choimisiún oibleagáidí a chur ar fionraí faoin gComhaontú Trádála agus Comhair i gcomhréir le Airteagal GOODS.19 maidir le bearta i gcás ina ndéantar sárú nó imchéimniú ar reachtaíocht chustaim, Airteagal LPFOFCSD.3.12 maidir le bearta leighis i réimse an chothroim iomaíochta, Airteagal ROAD.11 maidir le bearta leighis in iompar de bhóthar, Airteagal AIRTRN.8 maidir le húdarú a dhiúltú, a chúlghairm, a chur ar fionraí nó a theorannú in aeriompar, Airteagal FISH.14 maidir le bearta leighis i réimse an iascaigh, Airteagal FISH.9 maidir le bearta cúitimh i gcás tarraingt siar nó rochtain a laghdú, Airteagail UNPRO.3.1 agus UNPRO.3.20 maidir le rannpháirtíocht na Ríochta Aontaithe i gclár de chuid an Aontais a chur ar fionraí nó a fhoirceannadh agus AirteagalINST.24 maidir le leigheasanna sealadacha nó bearta coimirce cuí a ghlacadh i gcomhréir le Airteagal INST.36.

Thairis sin, chun comhlíonadh na n-oibleagáidí faoin gComhaontú Trádála agus Comhair a ráthú, tá sásraí forfheidhmiúcháin láidre ann. Foráiltear leis an gComhaontú Trádála agus Comhair go bhféadfaidh na Páirtithe bearta tapa, uathrialacha agus oibríochtúla a dhéanamh chun a leasanna a chosaint, lena n-áirítear go háirithe i réimsí an chothroim iomaíochta (i.e. bearta athchothromúcháin, bearta leighis) agus iascach (i.e. bearta cúitimh, bearta leighis), agus chomh maith leis sin, ar bhonn níos ginearálta, i gcás deacrachtaí tromchúiseacha eacnamaíocha, sochaíocha nó comhshaoil de chineál earnálach nó réigiúnach.

Chun go mbeidh an tAontas in ann freagairt go tráthúil i gcás nach mbeidh na coinníollacha ábhartha á gcomhlíonadh a thuilleadh, ba cheart go dtabharfaí de chumhacht don Choimisiún cinntí áirithe a ghlacadh lena bhfionrófar sochair a dheonaítear don Ríocht faoin Iarscríbhinn maidir le Táirgí Orgánacha agus faoin Iarscríbhinn maidir le Táirgí Íocshláinte. Sula ndéanfaidh an Coimisiún amhlaidh, ba cheart dó ionadaithe na mBallstát a chur ar an eolas faoi agus féadfaidh na hionadaithe sin agóid a dhéanamh i gcoinne an tseasaimh arna chur i láthair ag an gCoimisiún trí mhionlach blocála. Ba cheart go dtabharfaí de chumhacht don Choimisiún, i gcomhréir leis an nós imeachta céanna, aon socruithe cur chun feidhme eile is gá a ghlacadh chun na hIarscríbhinní sin a fheidhmiú go héifeachtach.

I gcomhréir le hAirteagal 216(2) CFAE, beidh comhaontuithe arna dtabhairt i gcrích ag an Aontas ina gceangal ar institiúidí an Aontais agus ar a Bhallstáit.

Déantar foráiltear leis an gComhaontú Trádála agus Comhair maidir le ról don Chomhairle Comhpháirtíochta agus do na Coistí Speisialaithe i réiteach díospóidí, rud a dtugtar aghaidh air i dTeideal I de Chuid a Sé den Chomhaontú Trádála agus Comhair.

Féadfaidh an Chomhairle Comhpháirtíochta Coistí Speisialaithe Trádála nó Coiste Speisialaithe a bhunú nó a dhíscaoileadh, agus féadfaidh an Coiste Comhpháirtíochta Trádála Coistí Speisialaithe Trádála Coistí Speisialaithe Trádála a bhunú nó a dhíscaoileadh.

(b)Déanfaidh an Coiste Speisialaithe Trádála um Chomhar Custaim agus um Rialacha Tionscnaimh an méid seo a leanas;

Agus an Chomhairle Chomhpháirtíochta ag comhlíonadh a cúraimí, cuideoidh an Coiste Trádála agus Comhair léi, agus cuideoidh Coistí Speisialaithe Trádála agus Coistí Speisialaithe eile leis an gCoiste Trádála agus Comhair féin.

Féadfaidh an Chomhairle Comhpháirtíochta cinntí a ghlacadh maidir leis na hábhair uile dá bhforáiltear sa Chomhaontú Trádála nó in aon chomhaontú forlíontach. Ní féidir leis an gComhairle Comhpháirtíochta cinntí a ghlacadh ná moltaí a dhéanamh ach trí chomhaontú frithpháirteach idir an tAontas agus an Ríocht Aontaithe. Ní féidir leis srian a chur ar aon slí ar chinnteoireacht ar leibhéal an Aontais. Féadfaidh an tAontas agus an Ríocht Aontaithe, tríd an gComhairle Comhpháirtíochta nó trí Choistí Speisialaithe, cinneadh leasú a dhéanamh ar ghnéithe áirithe den Chomhaontú Trádála agus Comhair nó aon chomhaontú forlíontach, ach amháin sna cásanna sin dá bhforáiltear go sonrach iontu. Nuair a fhormheasann na Páirtithe cinneadh dá leithéid, ní mór dó a bheith faoi réir ag a gceanglais agus ag a nósanna imeachta inmheánacha is infheidhme faoi seach.

Le Teideal III de Chuid a hAon den Chomhaontú Trádála agus Comhair, bunaítear Comhairle Comhpháirtíochta a dhéanfaidh maoirseacht ar bhaint amach chuspóirí an comhaontaithe sin agus aon chomhaontaithe fhorlíontaigh. Tá an Chomhairle Comhpháirtíochta comhdhéanta d'ionadaithe ón Aontas agus ón Ríocht Aontaithe ar leibhéal aireachta a bhuailfidh le chéile ar a laghad uair sa bhliain agus a dhéanfaidh maoirsiú agus éascú ar chur chun feidhme agus cur i bhfeidhm an Chomhaontaithe Trádála agus Comhair agus aon chomhaontaithe fhorlíontaigh, cuir i gcás an Comhaontú um Shlándáil Faisnéise.

Dá bhrí sin, is é Airteagal 217 CFAE, arna léamh i gcomhar le hAirteagal 218(5) CFAE agus leis an dara fomhír d’Airteagal 218(8) CFAE, an bunús dlí don Chinneadh ón gComhairle atá beartaithe.

Is é Airteagal 218(5) CFAE, arna léamh i gcomhar leis an dara fomhír d’Airteagal 218(8) CFAE, lena ndéantar foráil maidir le vótáil aontoilíochta sa Chomhairle, an bunús dlí nós imeachta.

Is é Airteagal 217 CFAE an bunús dlí substainteach don Chinneadh ón gComhairle atá beartaithe maidir le síniú. Is é an bunús dlí sin an bunús dlí is iomchuí i bhfianaise raon feidhme leathan na comhpháirtíochta atá beartaithe.

Le rannpháirtíocht na Ríochta Aontaithe i gcláir an Aontais, tabharfar lánurraim do na bunghníomhartha lena sainmhínítear na cláir agus na rialacháin Aontais atá ann cheana a bhaineann le bainistíocht airgeadais amhail an Rialachán Airgeadais.

Áirítear sa Chomhaontú Trádála agus Comhair teidil shonracha maidir le caighdeáin trádála agus caighdeáin chothroim iomaíochta i réimsí an tsaothair, an chomhshaoil, an chomhraic in aghaidh an athraithe aeráide agus na forbartha inbhuanaithe, lena nasctar an chuid eacnamaíoch den Chomhaontú Comhpháirtíochta le cuspóirí foriomlána an Aontais i bhforbairt inbhuanaithe agus cuspóirí sonracha i réimse an tsaothair, an chomhshaoil agus an athraithe aeráide.

Beidh ar gach allmhairiú ón Ríocht Aontaithe rialacha agus rialacháin an Aontais a chomhlíonadh (e.g. rialacha teicniúla agus caighdeáin táirgí, rialacha sláintíochta nó fíteashláintíochta, rialacháin maidir le bia agus sábháilteacht, caighdeáin sláinte agus sábháilteachta, cosaint an chomhshaoil, cosaint tomhaltóirí).

Leis an gComhaontú Trádála agus Comhair agus leis an gComhaontú maidir le Slándáil Faisnéise, urramaítear na Conarthaí go hiomlán agus caomhnaítear sláine agus uathriail dhlí chóras an Aontais. Ní chuirfidh na comhaontuithe sin ceangal ar an Aontas a chuid rialacha, rialachán ná caighdeán a leasú in aon réimse rialáilte. Cuireann siad luachanna, cuspóirí, agus leasanna an Aontais chun cinn, agus áirithíonn siad comhsheasmhacht, éifeachtacht agus leanúnachas a bheartas agus a ghníomhaíochtaí.

Leis an gComhaontú Trádála agus Comhair, leagtar síos bonn daingean le comhpháirtíocht chothrom chomhthairbheach idir an tAontas agus an Ríocht Aontaithe. Léirítear ann freisin nach bhfuil na cearta céanna ag an Ríocht Aontaithe, mar nach ballstát den Aontas í, ná ní bhaineann sí leas as na tairbhí céanna agus atá ag ballstát.

Sula ndearnadh an Comhaontú Trádála agus Comhair agus an Comhaontú um Shlándáil Faisnéise a chaibidliú, tugadh i gcrích an Comhaontú um Tharraingt Siar, a tháinig i bhfeidhm an 1 Feabhra 2020. Leis an gComhaontú um Tharraingt Siar, déantar foráil maidir le hidirthréimhse ar lena linn a mbeidh feidhm ag dlí an Aontais maidir leis an Ríocht Aontaithe agus sa Ríocht Aontaithe i gcomhréir leis an gcomhaontú sin. Tiocfaidh deireadh leis an idirthréimhse an 31 Nollaig 2020. Is é is aidhm don Chomhaontú Trádála agus Comhair agus don Chomhaontú um Shlándáil Faisnéise an caidreamh nua idir an tAontas agus an Ríocht Aontaithe a rialáil, agus, dá bhrí sin, cosc a chur ar shuaitheadh suntasach a d'fhéadfadh teacht chun cinn ar shlí eile sa chaidreamh sin tar éis dheireadh na hidirthréimhse.

Iarradh i dtreoirlínte ón gComhairle Eorpach an 23 Márta 2018 agus sa Dearbhú Polaitiúil araon go mbeadh dlúth-chomhpháirtíocht ann idir an tAontas agus an Ríocht Aontaithe.

Ábhar práinne ar leith é an Comhaontú Trádála agus Comhair a theacht i bhfeidhm. Tá naisc fhairsinge ag an Ríocht Aontaithe, mar iar-Bhallstát, leis an Aontas i réimse leathan réimsí eacnamaíocha agus réimsí eile. Cuirfear isteach go mór ar an gcaidreamh idir an tAontas agus an Ríocht Aontaithe tar éis an 31 Nollaig 2020 mura bhfuil creat infheidhme lena rialaítear an caidreamh sin, rud a rachadh chun dochair do dhaoine aonair, do ghnólachtaí agus do pháirtithe leasmhara. Ní fhéadfaí na caibidlíochtaí a chur i gcrích ach ag céim an-déanach roimh dhul in éag don idirthréimhse. Leis an uainiú déanach sin, níor cheart go gcuirfí i gcontúirt an grinnscrúdú daonlathach a fheidhmeoidh Parlaimint na hEorpa i gcomhréir leis na conarthaí. I bhfianaise na n-imthosca eisceachtúla sin, molann an Coimisiún na Comhaontuithe a chur i bhfeidhm ar bhonn sealadach go dtí an 28 Feabhra 2021 nó go dtí dáta eile arna chinneadh ag an gComhairle Comhpháirtíochta, nó go dtí an chéad lá den mhí a thagann i ndiaidh na míosa ina dtugann na Páirtithe fógra dá chéile go bhfuil a gceanglais inmheánacha agus a nósanna imeachta inmheánacha féin chun a dtoiliú a bheith faoi cheangal tugtha chun críche acu, cibé acu is túisce.

I dteannta an Chomhaontaithe Trádála agus Comhair agus an Comhaontú um Shlándáil Faisnéise, tá caibidlíocht déanta ag an gCoimisiún ar Chomhaontú idir Rialtas Ríocht Aontaithe na Breataine Móire agus Thuaisceart Éireann agus an Comhphobal Eorpach do Fhuinneamh Adamhach maidir leis an gComhar i ndáil le hÚsáid Shábháilte agus Shíochánta an Fhuinnimh Núicléach. Tíolactar an Moladh le haghaidh cinneadh ón gComhairle maidir le formheas an chomhaontaithe sin in éineacht leis an togra seo faoi nós imeachta ar leithligh. Sa bhreis ar thabhairt i gcrích an Chomhaontaithe maidir leis an gComhar i ndáil le hÚsáid Shábháilte agus Shíochánta an Fhuinnimh Núicléach, cumhdaítear leis an nós imeachta sin freisin tabhairt i gcrích an Chomhaontaithe Trádála agus Comhair maidir le hábhair a thagann faoi inniúlacht an Chomhphobail Eorpaigh do Fhuinneamh Adamhach (go háirithe rannpháirtíocht na Ríochta Aontaithe mar thríú tír i gClár Taighde Euratom agus i ngníomhaíochtaí comhleá na hEorpa, lena n-áirítear gníomhaíochtaí ITER (Imoibreoir Trialach Teirmeanúicléach Idirnáisiúnta), trína ballraíocht, mar thríú tír, sa Chomhghnóthas Eorpach um ITER agus um Fhuinneamh Comhleá a Fhorbairt – Fuinneamh Comhleá).

Is comhaontú forlíontach é an Comhaontú um Shlándáil Faisnéise, a ghabhann leis an gComhaontú Trádála agus Comhair agus, i gcomhréir le hAirteagal COMPROV.2 den Chomhaontú Trádála agus Comhair, is cuid lárnach é den chaidreamh déthaobhach foriomlán idir an tAontas agus an Ríocht Aontaithe arna rialú ag an gComhaontú Trádála agus Comhair agus is cuid den chreat foriomlán é. Tá an Comhaontú um Shlándáil Faisnéise nasctha leis an gComhaontú Trádála agus Comhair a mhéid a bhaineann leis an dáta céanna cur i bhfeidhm agus an fhoráil chéanna maidir le foirceannadh.

Tugadh an chaibidlíocht chun críche agus comhaontaíodh an Comhaontú Trádála agus Comhair, mar aon leis an gComhaontú maidir le nósanna imeachta slándála i ndáil le faisnéis rúnaicmithe a mhalartú agus a chosaint (an ‘Comhaontú um Shlándáil Faisnéise;) ar leibhéal na bPríomh-Idirbheartaithe sa Bhruiséil an 24 Nollaig 2020.

Tugadh aird ar leith ar thrédhearcacht a áirithiú sa phróiseas, i gcomhréir leis na treoirphrionsabail a d’fhormhuinigh an Chomhairle an 22 Eanáir 2020 maidir le trédhearcacht sa chaibidlíocht maidir leis an gcaidreamh a bheidh ann amach anseo. Ina fhianaise sin, eisíodh doiciméid chaibidlíochta uile idirbheartaí an Aontais (an Coimisiún) a roinneadh leis an gComhairle, le Parlaimint na hEorpa, leis na parlaimintí náisiúnta nó leis an Ríocht Aontaithe don phobal, laistigh de theorainneacha dhlí an Aontais. Thairis sin, choinnigh an Príomh-Idirbheartaí an Chomhairle agus an Chomhairle Eorpach, Parlaimint na hEorpa agus na parlaimintí náisiúnta, chomh maith le ECOSOC agus Coiste na Réigiún ar an eolas go rialta agus go hiomlán faoi na forbairtí.

Rinne an Coimisiún an chaibidlíocht i gcomhairle leis an gcoiste speisialta a cheap an Chomhairle (an Mheitheal um Ríocht Aontaithe na Comhairle). Tugadh aird chuí ar na rúin ó Pharlaimint na hEorpa an 12 Feabhra 2020 agus an 18 Meitheamh 2020 agus chuir an Coimisiún Parlaimint na hEorpa ar an eolas go hiomlán i gcomhréir le hAirteagal 218(10) CFAE, go háirithe tríd an nGrúpa Comhordaithe maidir leis an Ríocht Aontaithe.

Ar an 25 Feabhra 2020, ghlac an Chomhairle Cinneadh (AE, Euratom) 2020/266 lena n-údaraítear tús a chur le caibidlíocht le Ríocht Aontaithe na Breataine Móire agus Thuaisceart Éireann maidir le comhaontú nua comhpháirtíochta. Ceapadh an Coimisiún mar idirbheartaí an Aontais. Áiríodh freisin sa Chinneadh ón gComhairle aguisín leis na treoracha maidir le comhpháirtíocht nua a chaibidil le Ríocht Aontaithe na Breataine Móire agus Thuaisceart Éireann (“treoracha caibidlíochta”).

Foráiltear le hAirteagal 184 den Chomhaontú um Tharraingt Siar go ndéanfaidh an tAontas agus an Ríocht Aontaithe a ndícheall, de mheon macánta agus lánurraim á tabhairt do dhlíchórais a chéile, na bearta is gá a dhéanamh chun caibidlíocht a dhéanamh go gasta ar na comhaontuithe lena rialófar an caidreamh a bheidh eatarthu sa todhchaí dá dtagraítear sa Dearbhú Polaitiúil agus chun na nósanna imeachta ábhartha a chur i gcrích chun na comhaontuithe sin a dhaingniú nó a thabhairt chun críche, d’fhonn a áirithiú go mbeidh feidhm ag na comhaontuithe sin, a mhéid is féidir, ó dheireadh na hidirthréimhse.

Leagtar amach an creat don chaidreamh sa todhchaí idir an tAontas Eorpach agus an Ríocht Aontaithe sa dearbhú polaitiúil a ghabhann leis an gComhaontú um Tharraingt Siar (‘Dearbhú Polaitiúil’). Bunaítear leis na paraiméadair de ‘comhpháirtíocht uaillmhianach, leathan, dhomhain agus sholúbtha ar fud na trádála agus an chomhair eacnamaíoch lena mbaineann Comhaontú Saorthrádála cuimsitheach agus cothrom mar chroílár ann, forfheidhmiú an dlí agus ceartas coiriúil, an beartas eachtrach, an tslándáil agus an chosaint agus réimsí níos leithne comhair.’

Ina dtreoirlínte an 23 Márta 2018, d’athdhearbhaigh an Chomhairle Eorpach cinneadh an Aontais go mbeadh comhpháirtíocht chomh dlúth agus ab fhéidir aige leis an Ríocht Aontaithe sa todhchaí. I gcomhréir leis na treoirlínte sin, ba cheart go gcuimseodh comhpháirtíocht dá leithéid sin comhar trádála agus eacnamaíoch mar aon le réimsí eile, go háirithe an comhrac i gcoinne na sceimhlitheoireachta agus na coireachta idirnáisiúnta, chomh maith leis an tslándáil, an chosaint agus an beartas eachtrach. Shocraigh an Chomhairle Eorpach na treoirlínte sin ag féachaint don tuiscint fhoriomlán ar an gcreat don chaidreamh sa todhchaí a mhionléirítear i ndearbhú polaitiúil a ghabhann leis an gComhaontú um Tharraingt Siar agus dá dtagraítear ann.

Ar an 30 Eanáir 2020, tar éis thoiliú Pharlaimint na hEorpa, ghlac an Chomhairle Cinneadh (AE) 2020/135 maidir le tabhairt i gcrích an Chomhaontaithe maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (‘an Comhaontú um Tharraingt Siar’). Tháinig an Comhaontú um Tharraingt Siar i bhfeidhm an 1 Feabhra 2020 agus déantar foráil ann maidir le hidirthréimhse ar lena linn a mbeidh feidhm ag dlí an Aontais maidir leis an Ríocht Aontaithe agus sa Ríocht Aontaithe i gcomhréir leis an gcomhaontú sin. Tiocfaidh deireadh leis an idirthréimhse sin an 31 Nollaig 2020.

An 29 Márta 2017, thug an Ríocht Aontaithe fógra don Chomhairle Eorpach de bhun Airteagal 50 den Chonradh ar an Aontas Eorpach (‘CAE’) go raibh rún aici tarraingt siar as an Aontas Eorpach agus as an gComhphobal Eorpach do Fhuinneamh Adamhach.

maidir le síniú, thar ceann an Aontais, agus maidir le cur i bhfeidhm sealadach an Chomhaontaithe Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile, agus an Chomhaontaithe idir an tAontas Eorpach agus Ríocht Aontaithe na Breataine Móire agus Thuaisceart Éireann maidir le nósanna imeachta slándála i ndáil le faisnéis rúnaicmithe a mhalartú agus a chosaint

COM(2020) 855 final of 25.12.2020 downgraded on 26.12.2020

AN COIMISIÚN EORPACH An Bhruiséil,27.12.2020 COM(2020) 855 final COM(2020) 855 final of 25.12.2020 downgraded on 26.12.2020 IARSCRÍBHINN

a ghabhann leis an Togra le haghaidh Cinneadh ón gComhairle maidir le síniú, thar ceann an Aontais, agus maidir le cur i bhfeidhm sealadach an Chomhaontaithe Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus Ríocht Aontaithe na Breataine Móire agus Thuaisceart Éireann, den pháirt eile, agus an Chomhaontaithe idir an tAontas Eorpach agus Ríocht Aontaithe na Breataine Móire agus Thuaisceart Éireann maidir le nósanna imeachta slándála i ndáil le faisnéis rúnaicmithe a mhalartú agus a chosaint





BROLLACH CUID A hAON: FORÁLACHA COITEANNA AGUS INSTITIÚIDEACHA Teideal I: Forálacha Ginearálta Teideal II: Prionsabail an léirmhínithe agus na sainmhínithe Teideal III: CREAT INSTITIÚIDEACH CUID A DÓ: SOCRUITHE TRÁDÁLA, IOMPAIR, IASCAIGH AGUS EILE CEANNTEIDEAL A HAON: TRÁDÁIL Teideal I: Trádáil in earraí Teideal II: Seirbhísí agus infheistíocht Teideal III: An trádáil dhigiteach Teideal IV: Gluaiseachtaí caipitil, íocaíochtaí, aistrithe agus bearta coimirce sealadacha Teideal V: Maoin intleachtúil Teideal VI: Soláthar poiblí Teideal VII: Fiontair bheaga agus mheánmhéide Teideal VIII: Fuinneamh Teideal IX: Trédhearcacht Teideal X: Dea-chleachtas rialála agus comhar rialála Teideal XI: Cothrom iomaíochta um an iomaíocht chóir agus oscailte agus um fhorbairt inbhuanaithe

Teideal XII: Eisceachtaí CEANNTEIDEAL A DÓ: AN EITLÍOCHT Teideal I: An t Aeriompar Teideal II: Sábháilteacht eitlíochta CEANNTEIDEAL A TRÍ: AN tIOMPAR DE BHÓTHAR Teideal I: IOMPAR EARRAÍ DE BHÓTHAR Teideal II: Iompar Paisinéirí de Bhóthar CEANNTEIDEAL A CEATHAIR: COMHORDÚ NA SLÁNDÁLA SÓISIALTA AGUS VÍOSAÍ LE HAGHAIGH CUAIRTEANNA GEARRTHÉARMACHA Teideal I: Comhordú na slándála sóisialta Teideal II: Víosaí le haghaidh cuairteanna gearrthéarmacha CEANNTEIDEAL A CÚIG: AN tIASCACH CEANNTEIDEAL A SÉ: FORÁLACHA EILE CUID A TRÍ: FORFHEIDHMIÚ AN DLÍ AGUS COMHAR BREITHIÚNACH IN ÁBHAIR CHOIRIÚLA Teideal I: Forálacha Ginearálta Teideal II: Malartuithe DNA, Méarloirg agus Sonraí Clárúcháin Feithicle Teideal III: Sonraí i dtaifead ainmneacha paisinéirí a aistriú agus a phróiseáil Teideal IV: Comhar maidir le Faisnéis Oibríochtúil Teideal V: Comhar le Europol Teideal VI: Comhar le Eurojust Teideal VII: Tabhairt suas

Teideal VIII: Cúnamh frithpháirteach Teideal IX: Faisnéis faoi thaifead coiriúil a mhalartú Teideal X: Frithsciúradh airgid agus maoiniú frithsceimhlitheoireachta Teideal XI: Reo agus coigistiú Teideal XII: Forálacha eile Teideal XIII: Réiteach Díospóidí CUID A CEATHAIR: COMHAR TÉAMACH Teideal I: An tslándáil sláinte Teideal II: Cibearshlándáil CUID A CÚIG: RANNPHÁIRTÍOCHT I gCLÁIR AN AONTAIS, BAINISTÍOCHT FHÓNTA AIRGEADAIS AGUS FORÁLACHA AIRGEADAIS CUID A SÉ: RÉITEACH DÍOSPÓIDE AGUS FORÁLACHA COTHROMÁNACHA Teideal I: Réiteach Díospóidí Teideal II: Bonn comhair Teideal III: Oibleagáidí agus bearta coimirce a chomhlíonadh CUID A SEACHT: FORÁLACHA CRÍOCHNAITHEACHA IARSCRÍBHINNÍ IARSCRÍBHINN INST: RIALACHA NÓS IMEACHTA NA COMHAIRLE COMHPHÁIRTÍOCHTA [AGUS NA gCOISTÍ] IARSCRÍBHINN ORIG-1: RÉAMHFHORÁLACHA MAIDIR LE RIALACHA TIONSCNAIMH TÁIRGESHONRACHA IARSCRÍBHINN ORIG-2: RIALACHA TIONSCNAIMH TÁIRGESHONRACHA IARSCRÍBHINN ORIG-2A: CUÓTAÍ TIONSCNAIMH AGUS ROGHANNA MALARTACHA AR NA RIALACHA TIONSCNAIMH TÁIRGESHONRACHA IN IARSCRÍBHINN ORIG-2 [RIALACHA TIONSCNAIMH TÁIRGESHONRACHA]

IARSCRÍBHINN ORIG-2B: RIALACHA IDIRTHRÉIMHSEACHA TÁIRGESHONRACHA LE hAGHAIDH TAISC-CHEALLRAÍ LEICTREACHA AGUS FEITHICLÍ LEICTRITHE IARSCRÍBHINN ORIG-3: DEARBHÚ SOLÁTHRÓRA IARSCRÍBHINN ORIG-4: TÉACS AN RÁITIS MAIDIR LE TIONSCNAMH IARSCRÍBHINN ORIG-5: DEARBHÚ COMHPHÁIRTEACH MAIDIR LE PRIONSACHT ANDÓRA IARSCRÍBHINN ORIG-6: DEARBHÚ COMHPHÁIRTEACH MAIDIR LE POBLACHT SAN MAIRÍNE IARSCRÍBHINN SPS-1: NA CRITÉIR DÁ dTAGRAÍTEAR IN AIRTEAGAL SPS.19(d) IARSCRÍBHINN TBT-1: MÓTARFHEITHICLÍ AGUS TREALAMH AGUS PÁIRTEANNA DÍOBH IARSCRÍBHINN TBT-2:Táirgí íocshláinte IARSCRÍBHINN TBT-3:CEIMICEÁIN IARSCRÍBHINN TBT-4:TÁIRGÍ ORGÁNACHA IARSCRÍBHINN-TBT-5: TRÁDÁIL I bhFÍON IARSCRÍBHINN TBT-XX – SOCRÚ DÁ dTAGRAÍTEAR IN AIRTEAGAL TBT.9(4) MAIDIR LE FAISNÉIS A MHALARTÚ GO RIALTA MAIDIR LE SÁBHÁILTEACHT TÁIRGÍ NEAMHBHIA AGUS MAIDIR LE BEARTA COISCTHEACHA, SRIANTACHA AGUS CEARTAITHEACHA LENA mBAINEANN IARSCRÍBHINN TBT-ZZ – SOCRÚ DÁ dTAGRAÍTEAR IN Airteagal TBT.9(5) LE hAGHAIDH FAISNÉIS A MHALARTÚ GO RIALTA MAIDIR LE BEARTA A DHÉANTAR I LEITH TÁIRGÍ NEAMHCHOMHLÍONTACHA NEAMH-BHIA, SEACHAS NA BEARTA SIN A CHUMHDAÍTEAR LE hAIRTEAGAL TBT.9(4) IARSCRÍBHINN CUSTMS-1: OIBREOIRÍ EACNAMAÍOCHA ÚDARAITHE IARSCRÍBHINN SERVIN-1:BEARTA ATÁ ANN CHEANA IARSCRÍBHINN SERVIN-2: BEARTA A BHEIDH ANN AMACH ANSEO IARSCRÍBHINN SERVIN-3: CUAIRTEOIRÍ GNÓ CHUN CRÍOCHA BUNAÍOCHTA, AISTRITHE IDIRCHORPARÁIDEACHA AGUS CUAIRTEOIRÍ GNÓ GEARRTHÉARMACHA IARSCRÍBHINN SERVIN-4: SOLÁTHRÓIRÍ SEIRBHÍSÍ CONARTHACHA AGUS GAIRMITHE NEAMHSPLEÁCHA IARSCRÍBHINN SERVIN-5: GLUAISEACHT DAOINE NÁDÚRTHA IARSCRÍBHINN SERVIN-6: TREOIRLÍNTE MAIDIR LEIS NA SOCRUITHE I gCOMHAIR CÁILÍOCHTAÍ GAIRMIÚLA A AITHINT

IARSCRÍBHINN PPROC-1: SOLÁTHAR POIBLÍ IARSCRÍBHINN ENER-1: LIOSTAÍ D’EARRAÍ FUINNIMH, HIDREACARBÓIN AGUS AMHÁBHAIR IARSCRÍBHINN ENER-2: FÓIRDHEONTAIS FUINNIMH AGUS COMHSHAOIL IARSCRÍBHINN ENER-3: NEAMHFHEIDHM LE ROCHTAIN TRÍÚ PÁIRTÍ AGUS DÍCHUACHADH ÚINÉIREACHTA TRÍÚ PÁIRTÍ MAIDIR LE BONNEAGAR IARSCRÍBHINN ENER-4: ACMHAINN IDIRNASCAIRE LEICTREACHAIS A LEITHDHÁILEADH AG CREAT AMA AN MHARGAIDH LÁ ROIMH RÉ IARSCRÍBHINN AVSAF-1: DEIMHNIÚCHÁN AERACMHAINNEACHTA AGUS COMHSHAOIL IARSCRÍBHINN ROAD-1: IOMPAR EARRAÍ DE BHÓTHAR IARSCRÍBHINN SERVIN-3: CUAIRTEOIRÍ GNÓ CHUN CRÍOCHA BUNAÍOCHTA, AISTRITHE IDIRCHORPARÁIDEACHA AGUS CUAIRTEOIRÍ GNÓ GEARRTHÉARMACHA IARSCRÍBHINN SERVIN-4: SOLÁTHRÓIRÍ SEIRBHÍSÍ CONARTHACHA AGUS GAIRMITHE NEAMHSPLEÁCHA IARSCRÍBHINN SERVIN-5: GLUAISEACHT DAOINE NÁDÚRTHA IARSCRÍBHINN SERVIN-6: TREOIRLÍNTE MAIDIR LEIS NA SOCRUITHE I gCOMHAIR CÁILÍOCHTAÍ GAIRMIÚLA A AITHINT IARSCRÍBHINN PPROC-1: SOLÁTHAR POIBLÍ IARSCRÍBHINN ENER-1: LIOSTAÍ D’EARRAÍ FUINNIMH, HIDREACARBÓIN AGUS AMHÁBHAIR IARSCRÍBHINN ENER-2: FÓIRDHEONTAIS FUINNIMH AGUS COMHSHAOIL IARSCRÍBHINN ENER-3: NEAMHFHEIDHM LE ROCHTAIN TRÍÚ PÁIRTÍ AGUS DÍCHUACHADH ÚINÉIREACHTA TRÍÚ PÁIRTÍ MAIDIR LE BONNEAGAR IARSCRÍBHINN ENER-4: ACMHAINN IDIRNASCAIRE LEICTREACHAIS A LEITHDHÁILEADH AG CREAT AMA AN MHARGAIDH LÁ ROIMH RÉ IARSCRÍBHINN AVSAF-1: DEIMHNIÚCHÁN AERACMHAINNEACHTA AGUS COMHSHAOIL IARSCRÍBHINN ROAD-1: IOMPAR EARRAÍ DE BHÓTHAR IARSCRÍBHINN ROAD-2: Samhail d'údarú le haghaidh seirbhíse tráthrialta idirnáisiúnta agus seirbhíse tráthrialta speisialta IARSCRÍBHINN ROAD-3: SAMHAIL D’IARRATAS AR ÚDARÚ LE hAGHAIDH SEIRBHÍSE TRÁTHRIALTA IDIRNÁISIÚNTA AGUS SEIRBHÍSE TRÁTHRIALTA SPEISIALTA

IARSCRÍBHINN ROAD-4: FOIRM THURAIS EISEAMLÁIREACH LE HAGHAIDH SEIRBHÍSÍ ÓCÁIDEACHA IARSCRÍBHINN FISH.1 IARSCRÍBHINN FISH.2 IARSCRÍBHINN FISH.3 IARSCRÍBHINN FISH.4: PRÓTACAL MAIDIR LE ROCHTAIN AR UISCÍ IARSCRÍBHINN LAW-1: MALARTUITHE DNA, MÉARLOIRG AGUS SONRAÍ CLÁRÚCHÁIN FEITHICLE IARSCRÍBHINN LAW-2: SONRAÍ TAIFID AINMNEACHA PAISINÉIRÍ IARSCRÍBHINN LAW-3: FOIRMEACHA COIREACHTA A BHFUIL EUROPOL INNIÚIL INA LEITH IARSCRÍBHINN LAW-4: Saghsanna coireachta tromchúisí a bhfuil Eurojust inniúil maidir leo IARSCRÍBHINN LAW-5: BARÁNTAS GABHÁLA IARSCRÍBHINN LAW-6: Faisnéis faoi thaifid choiriúla a mhalartú – sonraíochtaí teicniúla agus nós imeachta IARSCRÍBHINN LAW-7: An sainmhíniú ar an sceimhlitheoireacht IARSCRÍBHINN LAW-8: Calcadh agus Coigistiú IARSCRÍBHINN UNPRO-1: NA COINNÍOLLACHA AIRGEADAIS A CHUR CHUN FEIDHME ANNEX INST:RIALACHA NÓS IMEACHTA MAIDIR LE DÍOSPÓIDÍ A RÉITEACH ANNEX INST:CÓD IOMPAIR NA nEADRÁNAITHE PRÓTACAL AR CHOMHAR RIARACHÁIN AGUS CALAOIS A CHOMHRAC I RÉIMSE NA CÁNACH BREISLUACHA AGUS AR CHÚNAMH FRITHPHÁIRTEACH CHUN ÉILIMH A BHAINEANN LE CÁNACHA AGUS DLEACHTANNA A AISGHABHÁIL TEIDEAL I: FORÁLACHA GINEARÁLTA TEIDEAL II: COMHAR RIARACHÁIN AGUS CALAOIS CBL A CHOMHRAC TEIDEAL III: CÚNAMH MAIDIR LE hAISGHABHÁIL

TEIDEAL IV: CUR CHUN FEIDHME AGUS CUR I bhFEIDHM TEIDEAL V: FORÁLACHA CRÍOCHNAITHEACHA IARSCRÍBHINN A GHABHANN LE PRÓTACAL AR CHOMHAR RIARACHÁIN AGUS CALAOIS A CHOMHRAC I RÉIMSE NA CÁNACH BREISLUACHA AGUS AR CHÚNAMH FRITHPHÁIRTEACH CHUN ÉILIMH A BHAINEANN LE CÁNACHA AGUS DLEACHTANNA A AISGHABHÁIL PRÓTACAL MAIDIR LE CÚNAMH RIARACHÁIN FRITHPHÁIRTEACH IN ÁBHAIR CHUSTAIM PRÓTACAL MAIDIR LE COMHORDÚ SLÁNDÁLA SÓISIALTA TEIDEAL I: FORÁLACHA GINEARÁLTA TEIDEAL II: AN REACHTAÍOCHT IS INFHEIDHME A CHINNEADH TEIDEAL III: FORÁLACHA SPEISIALTA MAIDIR LEIS NA hAICIMÍ ÉAGSÚLA SOCHAR TEIDEAL IV: FORÁLACHA ILGHNÉITHEACHA TEIDEAL V: FORÁLACHA CRÍOCHNAITHEACHA IARSCRÍBHINN SSC-1: SOCHAIR ÁIRITHE IN AIRGEAD TIRIM NACH MBEIDH FEIDHM AG AN BPRÓTACAL MAIDIR LEO IARSCRÍBHINN SSC-2: SRIAN AR CHEARTA CHUN SOCHAR COMHCHINEÁIL DO DHAOINE DE THEAGHLACH OIBRÍ IMEALLCHRÍCHE IARSCRÍBHINN SSC-3: NÍOS MÓ CEART DO PHINSINÉIRÍ A FHILLEANN AR AN mBALLSTÁT INNIÚIL IARSCRÍBHINN SSC-4: CÁSANNA INA nDÉANFAR AN tÁIREAMH PRO RATA A THARSCAOILEADH NÓ NACH mBEIDH FEIDHM LEIS IARSCRÍBHINN SSC-5: SOCHAIR AGUS COMHAONTUITHE INA gCUIRTEAR I bhFEIDHM AIRTEAGAL SSC.49 [Forleagan na sochar den chineál céanna] IARSCRÍBHINN SSC-6: FORÁLACHA SPEISIALTA CHUN REACHTAÍOCHT NA MBALLSTÁT AGUS NA RÍOCHTA AONTAITHE A CHUR I BHFEIDHM IARSCRÍBHINN SSC-7: CUID CUR CHUN FEIDHME IARSCRÍBHINN SSC-8: FORÁLACHA IDIRTHRÉIMHSEACHA MAIDIR LE CUR I bhFEIDHM AIRTEAGAL SSC.11 [Oibrithe scoite]





COMHAONTÚ TRÁDÁLA AGUS COMHAIR IDIR AN tAONTAS EORPACH AGUS AN COMHPHOBAL EORPACH DO FHUINNEAMH ADAMHACH, DE PHÁIRT AMHÁIN, AGUS RÍOCHT AONTAITHE NA BREATAINE MÓIRE AGUS THUAISCEART ÉIREANN, DEN PHÁIRT EILE BROLLACH TÁ AN tAONTAS EORPACH AGUS AN COMHPHOBAL EORPACH DO FHUINNEAMH ADAMHACH AGUS RÍOCHT AONTAITHE NA BREATAINE MÓIRE AGUS THUAISCEART ÉIREANN, Ag ATHDHEARBHÚ a thiomanta atá siad do phrionsabail an daonlathais, don smacht reachta, do chearta an duine agus do chur i gcoinne iomadú arm ollscriosta agus don chomhrac i gcoinne an athraithe aeráide, ar gnéithe riachtanacha den chomhaontú seo agus de chomhaontuithe forlíontacha iad, Á AITHINT DÓIBH a thábhachtaí atá an comhar domhanda chun dul i ngleic le saincheisteanna comhleasa, Ag AITHINT DÓIBH a thábhachtaí atá trédhearcacht sa trádáil idirnáisiúnta agus infheistíocht chun leasa na ngeallsealbhóirí uile, Ag FÉACHAINT le rialacha soiléire, comhthairbheacha a bhunú lena rialófar trádáil agus infheistíocht idir na Páirtithe, ÓS RUD É gur den bhunriachtanas forálacha a bhunú a áiritheoidh rialachas foriomlán, go háirithe rialacha forfheidhmiúcháin agus rialacha um réiteach díospóidí a urramaíonn ina iomláine neamhspleáchas dhlíchórais an Aontais agus na Ríochta Aontaithe, mar aon le stádas na Ríochta Aontaithe mar thír lasmuigh den Aontais Eorpach, chun léirmhíniú agus cur i bhfeidhm ceart an Chomhaontaithe seo agus aon chomhaontaithe fhorlíontaigh a ráthú, mar aon le comhlíonadh na gceanglas faoi na comhaontuithe sin, AG CUR lena gcearta agus lena n-oibleagáidí féin faoi Chomhaontú Marrakech lena mbunaítear an Eagraíocht Dhomhanda Trádála, arna dhéanamh an 15 Aibreán 1994, agus faoi ionstraimí comhair iltaobhacha agus déthaobhacha eile, AG AITHINT DÓIBH an neamhspleáchas agus an ceart atá ag na Páirtithe rialú a dhéanamh laistigh dá gcríocha chun cuspóirí beartais phoiblí dlisteanacha a bhaint amach, mar shampla sláinte phoiblí, seirbhísí sóisialta, oideachas poiblí, sábháilteacht, an comhshaol lena n-áirítear athrú aeráide, agus an mhoráltacht phoiblí a chosaint agus a chur chun cinn, mar aon le cosaint shóisialta nó tomhaltóirí, leas ainmhithe, príobháideachas agus cosaint sonraí agus éagsúlacht chultúrtha a chur chun cinn agus a chosaint, agus iarracht a dhéanamh feabhas a chur ar a n-ardleibhéil cosanta san am céanna, AG CREIDIÚINT DÓIBH, ar mhaithe le timpeallacht tráchtála intuartha a chothaíonn trádáil agus infheistíocht eatarthu agus a choisceann saobhadh trádála agus buntáistí iomaíocha éagóracha, agus ar bhealach a chabhródh le forbairt inbhuanaithe ina gnéithe eacnamaíocha, sóisialta agus comhshaoil, AG AITHINT DÓIBH an gá atá le comhpháirtíocht eacnamaíoch atá uaillmhianach, fairsing agus cothrom agus a mbeidh cothrom iomaíochta le haghaidh iomaíocht oscailte agus chothrom agus forbairt inbhuanaithe mar bhonn léi, trí bhíthin creata láidir éifeachtach le haghaidh fóirdheontas agus iomaíochta agus gealltanas seasamh lena n-ardleibhéil chosanta féin i réimsí an tsaothair agus na gcaighdeán sóisialta, an chomhshaoil, an chomhraic i gcoinne an athraithe aeráide agus an chánachais, Ag AITHINT DÓIDH gur gá margadh oscailte agus slán a áirithiú do ghnólachtaí, lena n-áirítear fiontair mheánmhéide, agus dá n-earraí agus a seirbhísí, trí aghaidh a thabhairt ar bhacainní gan údar ar thrádáil agus ar infheistíocht, Ag TABHAIRT DÁ nAIRE a thábhachtaí atá sé deiseanna nua a éascú le haghaidh gnólachtaí agus tomhaltóirí tríd an trádáil dhigiteach, agus aghaidh a thabhairt ar bhacainní gan údar ar shreabhadh sonraí agus ar thrádáil arna gcumasú trí mheáin leictreonacha, agus rialacha na bPáirtithe maidir le cosaint sonraí pearsanta á n-urramú ag an am céanna, Ós MIAN LEO go rannchuideoidh an Comhaontú seo le leas an tomhaltóra trí bheartais lena n-áirithítear ardleibhéal cosanta do thomhaltóirí agus folláine eacnamaíoch, chomh maith le comhar a spreagadh idir na húdaráis ábhartha, I bhFIANAISE a thábhachtaí atá nascacht trasteorann d’aer, de bhóthar agus de mhuir, le haghaidh paisinéirí agus earraí, agus an ghá atá ann caighdeáin arda a áirithiú maidir le soláthar seirbhísí iompair idir na Páirtithe,

Ag AITHINT DÓIBH na buntáistí a bhaineann le trádáil agus infheistíocht i bhfuinneamh agus in amhábhair agus a thábhachtaí atá sé tacú le soláthairtí fuinnimh don Aontas agus don Ríocht Aontaithe a bheidh costéifeachtúil, glan agus slán a sholáthar, AG TABHAIRT DÁ nAIRE gur chun leasanna na bPáirtithe a bheadh sé creat a bhunú chun an comhar teicniúil a éascú agus socruithe nua trádála a fhorbairt d’idirnascairí a mbeidh torthaí láidre, éifeachtúla iontu do na hamchláir uile, AG TABHAIRT DÁ nAIRE gur cheart go mbeadh an comhar agus an trádáil idir na Páirtithe sna réimsí sin bunaithe ar iomaíocht chóir sna margaí fuinnimh agus ar rochtain neamh-idirdhealaitheach ar líonraí, AG AITHINT DÓIBH na buntáistí a bhaineann le fuinneamh inbhuanaithe, le fuinneamh in-athnuaite, go háirithe amach ón gcósta sa Mhuir Thuaidh, agus le héifeachtúlacht fuinnimh, ÓS MIAN LEO úsáid shíochánta na n-uiscí atá buailte lena gcósta a chur chun cinn, chomh maith le húsáid bharrmhaith chothromasach na mbeo-acmhainní muirí sna huiscí sin, lena n-áirítear bainistiú inbhuanaithe leanúnach na stoc comhroinnte, AG TABHAIRT DÁ nAIRE gur tharraing an Ríocht Aontaithe siar as an Aontas Eorpach agus, le héifeacht ón 1 Eanáir 2021, gur Stát cósta neamhspleách í an Ríocht Aontaithe lena ngabhann na cearta agus oibleagáidí comhfhreagracha faoin dlí idirnáisiúnta, Ag DEARBHÚ DÓIBH gur cheart cearta ceannasacha na Stát cósta a fheidhmíonn na Páirtithe chun críche na mbeo-acmhainní atá ina n-uiscí a thaiscéaladh, a shaothrú, a chaomhnú agus a bhainistiú, gur cheart na cearta sin a fheidhmiú de bhun phrionsabail an dlí idirnáisiúnta, lena n-áirítear Coinbhinsiún na Náisiún Aontaithe maidir le Dlí na Farraige an 10 Nollaig 1982 agus i gcomhréir leis na prionsabail sin, Ag AITHINT DÓIBH a thábhachtaí atá comhordú na gceart slándála sóisialta atá ag daoine a ghluaiseann idir na Páirtithe chun oibre, chun fanacht nó chun cónaí, agus na gceart atá ag a mbaill teaghlaigh agus marthanóirí, De BHRÍ, maidir le comhar i réimsí leasa choitinn, amhail an eolaíocht, an taighde agus an nuálaíocht, an taighde núicléach nó an spás, i bhfoirm rannpháirtíocht na Ríochta Aontaithe sna cláir chomhfhreagracha de chuid an Aontais faoi dhálaí cothroma agus iomchuí, go rachaidh sé chun tairbhe don dá Pháirtí, DE BHRÍ go bhféadfar slándáil na Ríochta Aontaithe agus an Aontais a neartú leis an gcomhar idir an Ríocht Aontaithe agus an tAontas a bhaineann le cionta coiriúla a chosc, a imscrúdú, a bhrath nó a ionchúiseamh agus le pionóis choiriúla a fhorghníomhú, lena n-áirítear coimirciú a dhéanamh in aghaidh bagairtí ar an tslándáil phoiblí agus na bagairtí sin a chosc, ÓS MIAN LEO comhaontú idir an Ríocht Aontaithe agus an tAontas a chur i gcrích lena gcuirfí bunús dlí ar fáil le haghaidh comhar den sórt sin, Á ADMHÁIL DÓIBH go bhféadfaidh na Páirtithe an Comhaontú seo a fhorlíonadh le comhaontuithe eile a bheidh mar dhlúthchuid dá gcaidreamh déthaobhach foriomlán mar a rialaítear leis an gComhaontú seo, agus go tugtar i gcrích an Chomhaontaithe maidir le nósanna imeachta slándála i dtaca le faisnéis rúnaicmithe a mhalartú agus a chosaint mar chomhaontú forlíontach den sórt sin, agus go gcumasófar leis malartú faisnéise rúnaicmithe idir na Páirtithe faoin gComhaontú seo nó faoi aon chomhaontú forlíontach eile, TAR ÉIS COMHAONTÚ MAR A LEANAS:



CUID A hAON: FORÁLACHA COITEANNA AGUS INSTITIÚIDEACHA Teideal I: Forálacha Ginearálta Airteagal COMPROV.1: Cuspóir

Bunaítear leis an gComhaontú seo an bunús le haghaidh caidreamh leathan idir na Páirtithe, laistigh de limistéar rathúnais agus dea-chomharsanúlachta arb é is príomhthréith ann dlúthchaidreamh síochánta atá bunaithe ar chomhar, agus neamhspleáchas agus ceannasacht na bPáirtithe á n-urramú acu. Airteagal COMPROV.2: Comhaontuithe forlíontacha 1. I gcás ina gcuireann an tAontas agus an Ríocht Aontaithe comhaontuithe déthaobhacha eile i gcrích, is é a bheidh sna comhaontuithe sin comhaontuithe lena bhforlíontar an Comhaontú seo mura bhforáiltear dá leithéid sna comhaontuithe sin. Beidh na comhaontuithe forlíontacha sin ina gcuid ríthábhachtach den chaidreamh foriomlán de réir mar a rialaítear sa Chomhaontú seo agus beidh siad ina gcuid den chreat foriomlán. 2. Beidh feidhm ag mír 1 maidir leis na nithe seo a leanas freisin: (a)comhaontuithe idir an tAontas agus a Bhallstáit, de pháirt amháin, agus an Ríocht Aontaithe, de pháirt eile; agus (b)comhaontuithe idir Euratom, de pháirt amháin, agus an Ríocht Aontaithe, den pháirt eile. Airteagal COMPROV.3: Meon macánta 1. Tabharfaidh na Páirtithe cúnamh dá chéile, de mheon macánta agus lánurraim fhrithpháirteach á tabhairt acu dá chéile, chun na cúraimí a eascraíonn as an gComhaontú seo, agus aon chomhaontú forlíontach, a dhéanamh. 2. Déanfaidh siad gach beart iomchuí, bíodh sé ginearálta nó sonrach, chun a áirithiú go gcomhlíonfar na hoibleagáidí a eascraíonn as an gComhaontú seo, agus as aon chomhaontú forlíontach, agus staonfaidh siad ó aon bheart a d’fhéadfadh gnóthú chuspóirí an Chomhaontaithe seo, nó gnóthú aon chomhaontaithe fhorlíontaigh, a chur i mbaol. Teideal II: Prionsabail an léirmhínithe agus na sainmhínithe Airteagal COMPROV.13: An dlí idirnáisiúnta poiblí 1. Déanfar forálacha an Chomhaontaithe seo agus aon chomhaontú forlíontach a léirmhíniú de mheon macánta i gcomhréir lena ngnáthbhrí ina gcomhthéacs agus i bhfianaise chuspóir agus sprioc an chomhaontaithe i gcomhréir leis na gnáthrialacha maidir le léirmhíniú an dlí idirnáisiúnta phoiblí, lena n-áirítear na rialacha sin a chódaítear i gCoinbhinsiún Vín maidir le Dlí na gConarthaí, arna dhéanamh i Vín an 23 Bealtaine 1969. 2. Ar mhaithe le cinnteacht níos mó, ní bhunaíonn an Comhaontú seo ná aon chomhaontú forlíontach oibleagáid a bhforálacha a léiriú de réir dhlí náisiúnta ceachtar Páirtí. 3. Ar mhaithe le cinnteacht níos mó, ní bheidh léirmhíniú ar an gComhaontú seo ná aon chomhaontú forlíontach arna thabhairt ag cúirteanna ceachtar Páirtí ina cheangal ar chúirteanna an Pháirtí eile. Airteagal COMPROV.16: Cearta príobháideacha 1. Gan dochar d' Airteagal MOBI.SSC.67 [Cosaint ceart aonair] agus cé is moite, maidir leis an Aontas, de Chuid a Trí [Forfheidhmiú an Dlí agus Comhar Breithiúnach], ní fhorléireofar aon ní sa Chomhaontú seo ná aon chomhaontú forlíontach mar ní lena dtugtar cearta ná lena bhforchuirtear oibleagáidí ar dhaoine seachas iad sin arna gcruthú idir na Páirtithe faoin dlí poiblí idirnáisiúnta, ná ní fhorléireofar iad mar ní lena gceadaítear an Comhaontú seo ná aon chomhaontú forlíontach a agairt go díreach i gcórais dlí intíre na bPáirtithe. 2. Ní dhéanfaidh Páirtí foráil maidir le ceart caingne faoina dhlí in aghaidh an Pháirtí eile ar an bhforas gur ghníomhaigh an Páirtí eile de shárú ar an gComhaontú seo nó de shárú ar aon chomhaontú forlíontach. Airteagal COMPROV.17: Sainmhínithe 1. Chun críocha an Chomhaontaithe seo agus aon chomhaontaithe fhorlíontaigh, agus mura sonrófar a mhalairt, beidh feidhm leis na sainmhínithe seo a leanas: (a)ciallaíonn ‘ábhar sonraí’ duine nádúrtha sainaitheanta nó in-sainaitheanta; is é is duine in-sainaitheanta ann duine is féidir a shainaithint, go díreach nó go hindíreach, go háirithe trí thagairt a dhéanamh d'aitheantóir amhail ainm, uimhir aitheantais, sonraí suímh, aitheantóir ar líne nó ceann amháin nó níos mó de thosca a bhaineann go sonrach le céannacht fhisiceach, fhiseolaíoch, ghéiniteach, mheabhrach, eacnamaíoch, chultúrtha nó shóisialta an duine nádúrtha sin;

(b)ciallaíonn ‘lá’ lá féilire; (c)ciallaíonn ‘Ballstát’ Ballstát den Aontas Eorpach; (d)ciallaíonn ‘sonraí pearsanta’ aon fhaisnéis maidir le hábhar sonraí; (e)ciallaíonn ‘Stát’ Ballstát den Aontas nó an Ríocht Aontaithe, de réir mar a éilíonn an comhthéacs; (f)ciallaíonn ‘críoch’ Páirtí, maidir le gach Páirtí, na críocha lena mbaineann an Comhaontú i gcomhréir le hAirteagal FINPROV.1 [Raon feidhme críochach]; (g)ciallaíonn ‘idirthréimhse’ an tréimhse dá bhforáiltear in Airteagal 126 den Chomhaontú um Tharraingt Siar; agus (h)ciallaíonn ‘an Comhaontú um Tharraingt Siar’ an Comhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach, lena n-áirítear a Phrótacail. 2. Aon tagairt don ‘Aontas’, do ‘Páirtí’ nó do ‘Páirtithe’ sa Chomhaontú seo nó in aon chomhaontú forlíontach, tuigfear nach n-áirítear inti an Comhphobal Eorpach do Fhuinneamh Adamhach, mura sonrófar a mhalairt nó mura n-éilíonn an comhthéacs a mhalairt. Teideal III: CREAT INSTITIÚIDEACH Airteagal INST.1: An Chomhairle Comhpháirtíochta 1. Bunaítear leis seo Comhairle Comhpháirtíochta. Beidh ionadaithe ón Aontas agus ón Ríocht Aontaithe ar an gComhairle sin. Féadfaidh an Chomhairle Comhpháirtíochta teacht le chéile i bhfoirmíochtaí éagsúla ag brath ar na hábhair a bheidh á bplé. 2. Is Comhalta den Choimisiún Eorpach agus ionadaí ó Rialtas na Ríochta Aontaithe ar leibhéal aireachta a dhéanfaidh comhchathaoirleacht ar an gComhairle Comhpháirtíochta. Tiocfaidh sé le chéile arna iarraidh sin don Aontas nó don Ríocht Aontaithe, agus i gcás ar bith uair sa bhliain ar a laghad, agus socróidh sí a sceideal cruinnithe agus a clár oibre de chomhthoil. 3. Déanfaidh an Chomhairle Comhpháirtíochta maoirseacht ar bhaint amach chuspóirí an Chomhaontaithe seo agus chuspóirí aon chomhaontaithe fhorlíontaigh. Déanfaidh sí maoirsiú agus éascú ar chur chun feidhme agus ar chur i bhfeidhm an Chomhaontaithe seo agus aon chomhaontaithe fhorlíontaigh. Féadfaidh gach Páirtí aon saincheist a bhaineann le cur chun feidhme, cur i bhfeidhm agus léirmhíniú an Chomhaontaithe seo nó aon chomhaontaithe fhorlíontaigh a tharchur chuig an gComhairle Comhpháirtíochta. 4. Beidh sé de chumhacht ag an gComhairle Comhpháirtíochta: (a)cinntí a ghlacadh i leith na n-ábhar uile dá bhforáiltear amhlaidh sa Chomhaontú seo nó in aon chomhaontú forlíontach; (b)moltaí a chur faoi bhráid na bPáirtithe maidir le cur chun feidhme agus cur i bhfeidhm an Chomhaontaithe seo nó aon chomhaontaithe fhorlíontaigh; (c)leasuithe ar an gComhaontú seo nó ar aon chomhaontú forlíontach a ghlacadh, le cinneadh, sna cásanna dá bhforáiltear sa Chomhaontú seo nó in aon chomhaontú forlíontach; (d)seachas i ndáil le Teideal III [Creat Institiúideach] de Chuid a hAon[Forálacha Coiteanna agus Institiúideacha], go dtí deireadh an cheathrú bliain tar éis theacht i bhfeidhm an Chomhaontaithe seo, cinntí a ghlacadh lena leasófar an Comhaontú seo nó aon chomhaontú forlíontach, ar choinníoll go mbeidh gá leis na leasuithe sin chun earráidí a cheartú nó chun aghaidh a thabhairt ar easnaimh nó ar lochtanna eile; (e)aon ní a phlé a bhaineann leis na réimsí a chumhdaítear leis an gComhaontú seo nó le haon Chomhaontú forlíontach; (f)cuid dá cumhachtaí a tharmligean chuig an gCoiste Comhpháirtíochta Trádála nó chuig Coiste Speisialaithe cé is moite de na cumhachtaí agus na freagrachtaí sin dá dtagraítear i bpointe (g) d’Airteagal INST.1(4) [an Comhairle Comhpháirtíochta];

(g)trí chinneadh, Coistí Speisialaithe Trádála agus Coistí Speisialaithe cé is moite de na coistí dá dtagraítear in Airteagal INST.2(1) [Coistí] a bhunú, aon Choistí Speisialaithe Trádála nó Coiste Speisialaithe Trádála a dhíscaoileadh, nó na cúraimí a shanntar dóibh a athrú; agus (h)moltaí a dhéanamh do na Páirtithe maidir le sonraí pearsanta a aistriú i réimsí sonracha a chumhdaítear leis an gComhaontú seo nó le haon chomhaontú forlíontach. 5. Beidh obair na Comhairle Comhpháirtíochta faoi rialú ag na rialacha nós imeachta a leagtar amach in IARSCRÍBHINN INST-1 [Rialacha Nós Imeachta na Comhairle Comhpháirtíochta agus na gCoistí Comhpháirtíochta]. Féadfaidh an Chomhairle Comhpháirtíochta an Iarscríbhinn sin a leasú. Airteagal INST.2: Coistí 1. Bunaítear leis seo na Coistí seo a leanas: (a)an Coiste um Chomhpháirtíocht Trádála, a thugann aghaidh ar ábhair a chumhdaítear faoi Theidil I go VII, faoi Chaibidil a Ceathair [Earraí Fuinnimh agus Amhábhair] de Theideal VIII, faoi Theidil IX go XII de Cheannteideal a hAon [Trádáil] de Chuid a Dó, faoi Cheannteideal a Sé [Forálacha eile] de Chuid a Dó, agus faoi Iarscríbhinn ENER-2 [Fóirdheontais Fuinnimh agus Comhshaoil]; (b)an Coiste Speisialaithe Trádála maidir le hEarraí a thugann aghaidh ar ábhair a chumhdaítear faoi Chaibidil a hAon de Theideal I de Cheannteideal a hAon de Chuid a Dó agus faoi Chaibidil a Ceathair [Earraí Fuinnimh agus Amhábhair] de Theideal VIII de Cheannteideal a hAon de Chuid a Dó; (c)an Coiste Speisialaithe Trádála um Chomhar Custaim agus um Rialacha Tionscnaimh, a thugann aghaidh ar ábhair a chumhdaítear faoi Chaibidil a Dó agus a Cúig de Theideal I de Cheannteideal a hAon de Chuid a Dó, an Prótacal maidir le cúnamh riaracháin frithpháirteach in ábhair chustaim agus na forálacha maidir leis an bhforfheidhmiú a dhéanann údaráis chustaim maidir le cearta maoine intleachtúla, táillí agus muirir, luacháil chustaim agus earraí deisithe; (d)an Coiste Speisialaithe Trádála um Bearta Sláintíochta agus Fíteashláintíochta, a thugann aghaidh ar ábhair a chumhdaítear faoi Chaibidil a Trí de Theideal I de Cheannteideal a hAon de Chuid a Dó ; (e)an Coiste Speisialaithe Trádála um Bacainní Teicniúla ar Thrádáil, a thugann aghaidh ar ábhair a chumhdaítear faoi Chaibidil a Ceathair de Theideal I de Cheannteideal a hAon de Chuid a Dó agus Airteagal ENER.25 [Comhar maidir le caighdeáin] de Theideal VIII [Fuinneamh] de Cheannteideal a hAon de Chuid a Dó; (f)an Coiste Speisialaithe Trádála um Sheirbhísí, Infheistíocht agus Trádáil Dhigiteach, a thugann aghaidh ar ábhair a chumhdaítear faoi Theidil II go IV de Cheannteideal a hAon de Chuid a Dó agus faoi Chaibidil a Ceathair [Earraí Fuinnimh agus Amhábhair] de Theideal VIII de Cheannteideal a hAon de Chuid a Dó; (g)An Coiste Speisialaithe Trádála um Maoin Intleachtúil, a thugann aghaidh ar ábhair a chumhdaítear faoi Theideal V de Cheannteideal a hAon de Chuid a Dó; (h)an Coiste Speisialaithe Trádála um Sholáthar Poiblí, a thugann aghaidh ar ábhair a chumhdaítear faoi Theideal VI de Cheannteideal a hAon de Chuid a Dó; (i)an Coiste Speisialaithe Trádála um Chomhar Rialála, a thugann aghaidh ar ábhair a chumhdaítear faoi Theideal X de Cheannteideal a hAon de Chuid a Dó; (j)an Coiste Speisialaithe Trádála um Chothrom Iomaíochta le haghaidh Iomaíocht Oscailte agus Chothrom agus Forbairt Inbhuanaithe, a thugann aghaidh ar ábhair a chumhdaítear faoi Theideal XI de Cheannteideal a hAon de Chuid a Dó agus faoi Iarscríbhinn ENER-2 [Fóirdheontais Fuinnimh agus Comhshaoil]; (k)an Coiste Speisialaithe Trádála um Chomhar Riaracháin maidir le CBL agus le Gnóthú Cánacha agus Dleachtanna, a thugann aghaidh ar ábhair a chumhdaítear leis an bPrótacal maidir le comhar riaracháin agus le calaois a chomhrac sa réimse maidir le Cáin Bhreisluacha agus maidir le cúnamh frithpháirteach chun éilimh a bhaineann le cánacha agus dleachtanna a aisghabháil; (l)an Coiste Speisialaithe um Fhuinneamh, (I)lena dtugtar aghaidh ar ábhair a chumhdaítear faoi Theideal VIII de Cheannteideal a hAon de Chuid a Dó, cé is moite de Chaibidil a Ceathair [Earraí Fuinnimh agus Amhábhair] faoi Airteagal ENER-25 [Comhar maidir le Caighdeáin], agus faoin Iarscríbhinn ENER-2 [Fóirdheontais Fuinnimh agus Comhshaoil], agus (II)ar féidir leis an gCoiste Speisialaithe Trádála ábhartha a phlé agus saineolas a chur ar fáil dó maidir le hábhair a bhaineann le Caibidil a Ceathair [Earraí Fuinnimh agus Amhábhair] agus Airteagal ENER.25 [Comhar maidir le Caighdeáin] de Theideal VIII de Cheannteideal a hAon de Chuid a Dó;

(m)an Coiste Speisialaithe um Aeriompar, a thugann aghaidh ar ábhair a chumhdaítear faoi Theideal I de Cheannteideal a Dó; (n)an Coiste Speisialaithe um Shábháilteacht Eitlíochta, a thugann aghaidh ar ábhair a chumhdaítear faoi Theideal II de Cheannteideal a Dó de Chuid a Dó; (o)an Coiste Speisialaithe um Iompar de Bhóthar, a thugann aghaidh ar ábhair a chumhdaítear faoi Cheannteideal a Trí [Iompar de Bhóthar] de Chuid a Dó; (p)an Coiste Speisialaithe um Chomhordú Slándála Sóisialta, a thugann aghaidh ar ábhair a chumhdaítear faoi Cheannteideal a Ceathair de Chuid a Dó agus an Prótacal maidir le Comhordú Slándála Sóisialta; (q)an Coiste Speisialaithe um Iascach, a thugann aghaidh ar ábhair a chumhdaítear faoi Cheannteideal a Cúig [Iascach] de Chuid a Dó; (r)an Coiste Speisialaithe um Fhorfheidhmiú an Dlí agus um Chomhar Breithiúnach, a thugann aghaidh ar ábhair a chumhdaítear faoi Chuid a Trí [Forfheidhmiú an Dlí agus um Chomhar Breithiúnach in Ábhair choiriúla]; agus (s)an Coiste Speisialaithe um Rannpháirtíocht i gCláir an Aontais, a thugann aghaidh ar ábhair a chumhdaítear faoi Chuid a Cúig [Cláir an Aontais]. 2. Maidir le saincheisteanna a bhaineann le Teidil I go VII, Caibidil a Ceathair [Earraí fuinnimh agus amhábhair] de Theideal VIII, Teidil IX go XII de Cheannteideal a hAon [Trádáil] de Chuid a Dó, Ceannteideal a Sé [Forálacha eile] de Chuid a Dó agus Iarscríbhinn ENER-2 [Fóirdheontais Fuinnimh agus Comhshaoil] beidh sé de chumhacht ag an gCoiste um Chomhpháirtíocht Trádála dá dtagraítear i mír 1 den Airteagal seo an méid seo a leanas a dhéanamh: (a)cabhrú leis an gComhairle Comhpháirtíochta i gcomhlíonadh a cúraimí agus, go háirithe, tuairisciú don Chomhairle Comhpháirtíochta agus aon chúram a dhéanamh a chuireann an Chomhairle Comhpháirtíochta uirthi; (b)cur chun feidhme an Chomhaontaithe seo nó aon chomhaontú forlíontach a mhaoirsiú; (c)cinntí a ghlacadh nó moltaí a dhéanamh mar a fhoráiltear sa Chomhaontú seo in aon chomhaontú forlíontach nó i gcás ina mbeidh an Chomhairle Comhpháirtíochta tar éis an chumhacht sin a tharmligean chuige; (d)obair na gCoistí Speisialaithe Trádála dá dtagraítear i mír 1 den Airteagal seo a mhaoirsiú; (e)an bealach is iomchuí a fhiosrú chun aon deacracht a d’fhéadfadh teacht chun cinn i ndáil le léirmhíniú agus cur i bhfeidhm an Chomhaontaithe seo nó aon chomhaontaithe fhorlíontaigh a chosc nó a réiteach, gan dochar do Theideal I [Réiteach Díospóidí] de Chuid a Sé; (f)na cumhachtaí a fheidhmiú a bheidh tarmligthe chuige ag an gComhairle Comhpháirtíochta de bhun phointe (f) d’Airteagal INST.1(4) [An Chomhairle Comhpháirtíochta]; (g)Coistí Speisialaithe Trádála cé is moite díobh siúd dá dtagraítear i mír 1 den Airteagal seo a bhunú, trí bhíthin cinnidh, aon Choiste Speisialaithe Trádála den sórt sin a dhíscaoileadh, nó na tascanna a shanntar dó a athrú; agus (h)meithleacha a bhunú, a mhaoirsiú, a chomhordú agus a dhíscaoileadh, nó an mhaoirseacht orthu sin a tharmligean chuig Coiste Speisialaithe Trádála. 3. Maidir le saincheisteanna a bhaineann lena réimse inniúlachta, beidh sé de chumhacht ag Coistí Speisialaithe Trádála: (a)faireachán agus athbhreithniú a dhéanamh ar chur chun feidhme an Chomhaontaithe nó aon chomhaontaithe fhorlíontaigh agus feidhmiú cuí an Chomhaontaithe nó aon chomhaontaithe fhorlíontaigh a áirithiú; (b)cabhrú leis an gCoiste Comhpháirtíochta Trádála i gcomhlíonadh a chúraimí agus, go háirithe, tuairisciú don Choiste Comhpháirtíochta Trádála agus aon chúram a shannfaidh an Coiste Comhpháirtíochta Trádála dóibh a chomhlíonadh; (c)an obair theicniúil ullmhúcháin is gá chun tacú le feidhmeanna na Comhairle Comhpháirtíochta agus an Choiste Comhpháirtíochta Trádála a riar, lena n-áirítear é sin a dhéanamh nuair nach mór do na comhlachtaí sin cinntí nó moltaí a ghlacadh;

(d)cinntí a ghlacadh i leith na n-ábhar uile dá bhforáiltear amhlaidh sa Chomhaontú seo nó in aon chomhaontú forlíontach; (e)saincheisteanna teicniúla a eascraíonn as cur chun feidhme an Chomhaontaithe seo nó as aon chomhaontú forlíontach a phlé, gan dochar do Theideal I [Réiteach Díospóidí] de Chuid a Sé; agus (f)fóram a chur ar fáil ina bhféadfaidh na Páirtithe faisnéis a mhalartú, dea-chleachtais a phlé agus a dtaithí ar an gcur chun feidhme a roinnt. 4. Maidir le saincheisteanna a bhaineann lena réimse inniúlachta, beidh sé de chumhacht ag Coistí Speisialaithe Trádála: (a)faireachán agus athbhreithniú a dhéanamh ar chur chun feidhme an Chomhaontaithe nó aon chomhaontaithe fhorlíontaigh agus feidhmiú cuí an Chomhaontaithe nó aon chomhaontaithe fhorlíontaigh a áirithiú; (b)cabhrú leis an gComhairle Comhpháirtíochta i gcomhlíonadh a chúraimí agus, go háirithe, tuairisciú don Chomhairle Comhpháirtíochta agus aon chúram a shannfaidh an Chomhairle Comhpháirtíochta dóibh a dhéanamh; (c)cinntí agus moltaí a ghlacadh, lena n-áirítear leasuithe, i leith na n-ábhar uile dá bhforáiltear amhlaidh sa Chomhaontú seo nó in aon chomhaontú forlíontach nó a bhfuil an Chomhairle Comhpháirtíochta tar éis a cumhachtaí a tharmligean ina leith chuig Coiste Speisialaithe i gcomhréir le pointe (f) d’Airteagal INST.1(4) [An Chomhairle Comhpháirtíochta]; (d)saincheisteanna teicniúla a eascraíonn as cur chun feidhme an Chomhaontaithe seo nó as aon chomhaontú forlíontach a phlé; (e)fóram a chur ar fáil ina bhféadfaidh na Páirtithe faisnéis a mhalartú, dea-chleachtais a phlé agus a dtaithí ar an gcur chun feidhme a roinnt; (f)meithleacha a bhunú, a mhaoirsiú, a chomhordú agus a dhíscaoileadh; agus (g)fóram comhairliúcháin a chur ar fáil de bhun Airteagal INST.13(7) [Comhairliúcháin] de Theideal I [Réiteach Díospóidí ] de Chuid a Sé. 5. Beidh ionadaithe ó gach Páirtí ar na Coistí. Áiritheoidh gach Páirtí go mbeidh an saineolas iomchuí ag na hionadaithe a chuirfidh sé féin ar na Coistí maidir leis na saincheisteanna a bheidh faoi chaibidil. 6. Beidh ina gcomhchathaoirligh ar an gCoiste Comhpháirtíochta Trádála ionadaí sinsearach ón Aontas agus ionadaí ón Ríocht Aontaithe a bheidh freagrach as cúrsaí a bhaineann le trádáil nó daoine arna n-ainmniú acu sin. Tiocfaidh sé le chéile arna iarraidh sin don Aontas nó don Ríocht Aontaithe, agus i gcás ar bith uair sa bhliain ar a laghad, agus socróidh sí a sceideal cruinnithe agus a clár oibre de chomhthoil. 7. Déanfaidh ionadaí ón Aontas agus ionadaí ón Ríocht Aontaithe comhchathaoirleacht ar na Coistí Speisialaithe Trádála agus ar na Coistí Speisialaithe. Mura bhforáiltear a mhalairt sa Chomhaontú seo, nó mura gcinnfidh na comhchathaoirligh a mhalairt, tiocfaidh siad le chéile uair amháin sa bhliain ar a laghad. 8. Is de chomhthoil a shocróidh siad a sceidil cruinnithe agus a gcláir cruinnithe. 9. Beidh obair na gCoistí faoi rialú ag na rialacha nós imeachta a leagtar amach in IARSCRÍBHINN INST-X [Rialacha Nós Imeachta na Comhairle Comhpháirtíochta agus na gCoistí]. 10. De mhaolú ar mhír 9, féadfaidh Coiste a rialacha féin a ghlacadh agus a leasú ina dhiaidh sin agus is iad na rialacha sin a rialóidh a chuid oibre. Airteagal INST.3: Grúpaí Oibre 1. Bunaítear leis seo na Coistí seo a leanas: (a) an Mheitheal um Tháirgí Orgánacha, faoi mhaoirseacht an Choiste Speisialaithe Trádála ar Bhacainní Teicniúla ar Thrádáil;

(b) an Grúpa Oibre ar Mhótarfheithiclí agus ar Pháirteanna, faoi mhaoirseacht an Choiste Speisialaithe Trádála ar Bhacainní Teicniúla ar Thrádáil; (c) an Grúpa Oibre um Tháirgí Íocshláinte, faoi mhaoirseacht an Choiste Speisialaithe Trádála ar Bhacainní Teicniúla ar Thrádáil; (d) an Mheitheal um Chomhordú na Slándála Sóisialta faoi mhaoirseacht an Choiste Speisialaithe um Chomhordú na Slándála Sóisialta; 2. Tabharfaidh na Meithleacha, faoi mhaoirseacht na gCoistí, cúnamh do na Coistí i gcomhlíonadh a gcúraimí agus, go háirithe, ullmhóidh siad obair na gCoistí agus déanfaidh siad aon chúram a shannfaidh na Coistí orthu. 3. Beidh ionadaithe ón Aontas agus ón Ríocht Aontaithe ar na Meithleacha agus déanfaidh ionadaí ón Aontas agus ionadaí ón Ríocht Aontaithe comhchathaoirleacht orthu. 4. Socróidh na Meithleacha a rialacha nós imeachta féin, a sceideal cruinnithe féin agus a gclár oibre féin de chomhthoil. Airteagal INST.4: Cinntí agus moltaí 1. Na cinntí a ghlacfaidh an Chomhairle Comhpháirtíochta, nó, de réir mar a bheidh, Coiste, beidh siad ina gceangal ar na Páirtithe agus ar na comhlachtaí uile arna mbunú faoin gComhaontú seo agus faoi aon chomhaontú forlíontach, lena n-áirítear an binse eadrána dá dtagraítear i dTeideal I [Réiteach Díospóidí] de Chuid a Sé. Ní bheidh aon bhrí cheangailteach le moltaí. 2. Déanfaidh an Chomhairle Comhpháirtíochta nó, de réir mar a bheidh, Coiste, cinntí a ghlacadh agus moltaí a dhéanamh de chomhthoil. Airteagal INST.5: Comhar parlaiminteach 1. Féadfaidh Parlaimint na hEorpa agus Parlaimint na Ríochta Aontaithe Tionól Comhpháirtíochta Parlaiminteach a bhunú a bheidh comhdhéanta de Chomhaltaí de Pharlaimint na hEorpa agus de Chomhaltaí de Pharlaimint na Ríochta Aontaithe, mar fhóram chun tuairimí a mhalartú maidir leis an gcomhpháirtíocht. 2. Ar an Tionól Comhpháirtíochta Parlaiminteach a bhunú: (a)féadfaidh sé faisnéis iomchuí a iarraidh ar an gComhairle Comhpháirtíochta maidir le cur chun feidhme an Chomhaontaithe seo agus aon chomhaontaithe fhorlíontaigh, agus soláthróidh an Chomhairle an fhaisnéis a iarradh don Tionól sin ansin; (b)cuirfear ar an eolas é maidir le cinntí agus moltaí na Comhairle Comhpháirtíochta; agus (c)cuirfidh sé moltaí faoi bhráid na Comhairle Comhpháirtíochta. Airteagal INST.6: Rannpháirtíocht na sochaí sibhialta Rachaidh na Páirtithe i gcomhairle leis an tsochaí shibhialta maidir le cur chun feidhme an Chomhaontaithe seo agus aon chomhaontaithe fhorlíontaigh, go háirithe tríd an idirghníomhaíocht leis na grúpaí comhairleacha baile agus le Fóram na Sochaí Sibhialta dá dtagraítear in Airteagail INST.7 [Grúpaí Comhairleacha Baile] agus INST.8 [Fóram na Sochaí Sibhialta]. Airteagal INST.7: Grúpaí comhairleacha baile 1. Rachaidh gach Páirtí i mbun comhairliúcháin maidir le saincheisteanna a chumhdaítear leis an gComhaontú seo agus le haon chomhaontú forlíontach, leis an ngrúpa comhairleach bua nuabhunaithe nó leis an ngrúpa comhairleach baile seanbhunaithe, ina mbeidh ionadaíocht ar eagraíochtaí neamhspleácha na sochaí sibhialta lena n-áirítear eagraíochtaí neamhrialtasacha, eagraíochtaí gnó agus eagraíochtaí fostóirí, mar aon le ceardchumainn, atá gníomhach i gcúrsaí eacnamaíocha, forbartha inbhuanaithe, sóisialta, chearta an duine, cúrsaí comhshaoil agus eile. Féadfaidh gach Páirtí a ghrúpa comhairleach baile nó a ghrúpaí comhairleacha baile a thionól i bhfoirmíochtaí éagsúla chun plé a dhéanamh ar chur chun feidhme fhorálacha éagsúla an Chomhaontaithe seo nó aon chomhaontaithe fhorlíontaigh. 2. Déanfaidh gach Páirtí breithniú ar na tuairimí nó ar na moltaí a chuirfidh a ghrúpa comhairleach baile nó a ghrúpaí comhairleacha baile faoina bhráid. Beidh sé d’aidhm ag ionadaithe gach Páirtí dul i gcomhairle lena ngrúpa comhairleach baile nó lena ngrúpaí comhairleacha baile uair sa bhliain ar a laghad. Féadfar cruinnithe a thionól trí mhodhanna fíorúla.

3. Chun feasacht an phobail ar na grúpaí comhairleacha baile a chur chun cinn, féachfaidh gach Páirtí le liosta na n-eagraíochtaí atá rannpháirteach ina ghrúpa comhairleach baile a fhoilsiú chomh maith leis an bpointe teagmhála don ghrúpa nó do na grúpaí sin. 4. Cuirfidh na Páirtithe idirghníomhaíocht chun cinn idir a ngrúpaí comhairleacha baile féin, lena n-áirítear trí shonraí teagmhála chomhaltaí a ngrúpaí comhairleacha baile a mhalartú nuair is féidir. Airteagal INST.8: Fóram na Sochaí Sibhialta 1. Éascóidh na Páirtithe eagrú Fhóram na Sochaí Sibhialta chun idirphlé a chur sa siúl maidir le cur chun feidhme Chuid a Dó den Chomhaontú seo. Glacfaidh an Chomhairle Comhpháirtíochta treoirlínte oibríochtúla maidir le riar an Fhóraim. 2. Tiocfaidh Fóram na Sochaí Sibhialta le chéile uair sa bhliain ar a laghad, mura gcomhaontóidh na Páirtithe a mhalairt. Féadfaidh Fóram na Sochaí Sibhialta teacht le chéile trí mhodhanna fíorúla. 3. Beidh Fóram na Sochaí Sibhialta oscailte do rannpháirtíocht eagraíochtaí neamhspleácha sochaí sibhialta atá bunaithe i gcríocha na bPáirtithe, lena n-áirítear comhaltaí de na grúpaí comhairleacha baile dá dtagraítear in Airteagal INST.7 [Grúpaí comhairleacha baile]. Déanfaidh gach Páirtí ionadaíocht chothrom a chur chun cinn, lena n-áirítear eagraíochtaí neamhrialtasacha, eagraíochtaí gnó agus eagraíochtaí fostóirí agus ceardchumainn, atá gníomhach i gcúrsaí eacnamaíocha, forbartha inbhuanaithe, sóisialta, chearta an duine, cúrsaí comhshaoil agus eile.



CUID A DÓ: SOCRUITHE TRÁDÁLA, IOMPAIR, IASCAIGH AGUS EILE CEANNTEIDEAL A HAON: TRÁDÁIL Teideal I: Trádáil in earraí Caibidil 1: Cóir náisiúnta agus rochtain ar an margadh le haghaidh earraí (lena n-áirítear leigheasanna trádála) Airteagal GOODS.1: Cuspóir Is é cuspóir na Caibidle seo trádáil earraí idir na Páirtithe a éascú agus trádáil léirscaoilte in earraí a choinneáil i gcomhréir le forálacha an Chomhaontaithe seo. Airteagal GOODS.2: Raon feidhme Mura bhforáiltear a mhalairt, tá feidhm ag an gCaibidil seo maidir le trádáil in earraí de chuid Páirtí. Airteagal GOODS.3: Sainmhínithe Chun críocha na Caibidle seo, tá feidhm ag na sainmhínithe seo a leanas: (a)ciallaíonn ‘idirbhearta consalachta’ an nós imeachta chun sonrasc consalach nó víosa chonsalach le haghaidh sonrasc tráchtála, deimhniú tionscnaimh, lastliosta dearbhú onnmhairiúcháin loingseora nó aon doiciméid chustaim eile i ndáil leis an earra a allmhairiú, a fháil ó chonsal an Pháirtí allmhairiúcháin i gcríoch an Pháirtí onnmhairiúcháin, nó i gcríoch tríú páirtí; (b)ciallaíonn ‘Comhaontú maidir le Luacháil Custaim’ an Comhaontú maidir le hAirteagal VII de GATT 1994 a chur chun feidhme;

(c)ciallaíonn ‘nós imeachta um cheadúnú onnmhairiúcháin’ nós imeachta riaracháin, bíodh tagairt dó mar cheadúnú nó ná bíodh, a úsáideann Páirtí chun córais ceadúnaithe onnmhairiúcháin a oibriú, lena gceanglaítear iarratas nó doiciméadacht eile a chur isteach, seachas iad siúd a cheanglaítear go ginearálta chun críoch imréitigh custaim, chuig an gcomhlacht nó na comhlachtaí riaracháin ábhartha mar réamhchoinníoll i ndáil le honnmhairiú ón bPáirtí sin; (d)ciallaíonn ‘nós imeachta um cheadúnú allmhairiúcháin’ nós imeachta riaracháin, bíodh tagairt dó mar cheadúnú nó ná bíodh, a úsáideann Páirtí chun córais ceadúnaithe allmhairiúcháin a oibriú, lena gceanglaítear iarratas nó doiciméid eile a chur isteach, seachas iad siúd a cheanglaítear go ginearálta chun críoch imréitigh custaim, chuig an gcomhlacht nó na comhlachtaí riaracháin ábhartha mar réamhchoinníoll i ndáil le hallmhairiú chuig críoch an Pháirtí allmhairiúcháin; (e)ciallaíonn ‘earraí tionscnaimh’, mura bhforáiltear a mhalairt, earra atá cáilithe faoi na rialacha tionscnaimh a leagtar amach i gCaibidil a Dó [Rialacha tionscnaimh] den Teideal seo; (f)ciallaíonn ‘ceanglas feidhmíochta’ ceanglas go ndéanfar an méid seo a leanas: (I)méid áirithe, luach áirithe nó céatadán áirithe earraí a onnmhairiú; (II)go gcuirfear earraí de chuid an Pháirtí a dheonaigh ceadúnas allmhairiúcháin in ionad earraí allmhairithe; (III)go gceannóidh duine a thairbhíonn de cheadúnas allmhairiúcháin earraí eile i gcríoch an Pháirtí a dheonaigh an ceadúnas allmhairiúcháin, nó go dtabharfar tosaíocht d’earraí a táirgeadh sa bhaile; (IV)go ndéanfaidh duine a thairbhíonn de cheadúnas allmhairiúcháin earraí a tháirgeadh i gcríoch an Pháirtí a dheonaigh an ceadúnas allmhairiúcháin, a bhfuil cainníocht áirithe, luach áirithe nó céatadán áirithe den ábhar intíre iontu; nó (V)go mbaineann sé i cibé foirm le méid nó luach na n-allmhairí, le méid nó luach na n-onnmhairí nó le méid na sreafaí malairte eachtraí; (g)ciallaíonn ‘earra athmhonaraithe’ earra arna aicmiú i gCaibidlí 32, 40, 84 go 90, 94 nó 95 de CC agus: (I)atá comhdhéanta ina iomláine nó i bpáirt de pháirteanna a fhaightear ó earraí úsáidte; (II)a bhfuil ionchas saoil agus feidhmíocht chomhchosúil aige i gcomparáid leis na hearraí sin agus é nua; agus (III)a thugtar baránta coibhéiseach leis an mbarántas is infheidhme maidir le hearraí den sórt sin nuair atá siad nua; agus (h)ciallaíonn ‘deisiú’ aon oibríocht phróiseála a dhéantar ar earra chun lochtanna oibriúcháin nó damáiste d'ábhar a leigheas agus lena ngabhann athbhunú an earra dá fheidhm bhunaidh nó chun a áirithiú go gcomhlíonfar ceanglais theicniúla maidir lena úsáid. Áirítear le deisiú earra athchóiriú agus cothabháil, agus d'fhéadfadh méadú teacht ar luach an earra ó fheidhmiúlacht bunaidh an earra sin a athbhunú, ach ní áirítear leis oibríocht ná próiseas: (I)lena scriostar saintréithe bunúsacha aon earra nó lena gcruthaítear earra atá nua nó atá difriúil ó thaobh tráchtála de; (II)lena mbunathraítear earra neamhchríochnaithe ina earra críochnaithe; nó (III)a úsáidtear chun feidhmíocht theicniúil earra a fheabhsú nó a uasghrádú. Airteagal GOODS.3A: Aicmiú earraí Tá an t-aicmiú earraí i dtrádáil idir na Páirtithe faoin gComhaontú seo leagtha amach in ainmníocht taraife gach Páirtí, i gcomhréir leis an gCóras Comhchuibhithe. Airteagal GOODS.4: Cóir Náisiúnta ar chánachas inmheánach agus rialachán

Tabharfai